
Σ τον ωκεανό της καθημερινότητας μας επιπλέουμε... Πλήθος 
εξουσιαστικών προσταγών, επιβαλλόμενη πυξίδα. Ο μόνος 
επιτρεπτός προορισμός, το αέναο χάσιμο σε στημένες κατευθύνσεις 
μεταξύ Σκύλλας και Χάρυβδης, νομιμότητα και παρανομία, δικαίωμα και υποχρέωση... 

Κρεμώντας μας παράσημο «πολίτη» βολοδέρνουμε μες στην απαγόρευση, 
την καταπίεση, την εκμετάλλευση και τον έλεγχο, γυναίκα και αντρας, τρελός και 

λογικός, ξένος και ντόπιος, γέρος και νέος, ομοφυλόφιλος και ετεροφυλόφιλος, άρρωστος και υγιής... 

Παρέχοντας μας σχεδίες «ρόλων επιβίωσης» αλληλοεξοντωνόμαστε 
με διαχωρισμούς και διακρίσεις και βυθιζόμαστε στην προσπάθεια 
κατάληψής τους. Εξουθενωμένοι αλυσοδενόμαστε στη μόνη «ανάπαυλα» 
που μας προσφέρουν σε έρημες, ατομικές βραχονησίδες-καθρέφτες, για 
να αντικατοπτρίζεται ο «θαυμαστός» κόσμος εικονικών νησιών, εκεί όπου 
βασιλεύει η ομορφιά, η δύναμη, η εξυπνάδα, φορεμένες σε ολογράμματα 
που δεν πονούν ποτέ, που ευτυχούν καταναλώνοντας, καταναλώνουν 
για να ζουν, ζουν μόνο όταν απολαμβάνουν. Η ψευδαίσθηση της όρασης 
που απαιτεί το ανύπαρκτο. Ο αγώνας κατάκτησης του ανύπαρκτου 
που σακατεύει και πνίγει το υπαρκτό... Εκείνου του υπαρκτού που δεν 
αποδέχεται το μαθηματικό του ανάλογο· την ισότητα αναπνέω ίσον ζω· 
την αναγνώρισή του μέσα από την αφαίρεση, τη διαίρεση, τη σύγκριση 
ή την ταύτιση. Γιατί ξέρει ότι έτσι θα αφανιστεί. Εκείνου του υπαρκτού 
που ξέρει πως πρέπει να επιτεθεί ορμητικά 1 σε ό,τι το καταναγκάζει στην 
αιώνια αιχμαλωσία της καθοδήγησης και της μεσολάβησης. Εκείνου του 
υπαρκτού που θέλει να δημιουργεί και να αποφασίζει την πορεία του... 


ι. ρεσάλτο (το) ουσιαστικό: έφοδος, εφόρμηση, δηλαδή ορμητική επίθεση, 
τολμηρή απόπειρα αγήματος για κατάληψη εχθρικού πλοίου... 

οπικα 


Υπόγειο γκαράζ στην πλατεία Κύπρου; 
Παράρτημα τωνΤΕΙ στου Καχραμάνογλου; 



Αυχοοργανωμενος χώρος 
αλληλεγγύης & ρήξης 
ΡΕΣΑΛΤΟ 


Α πό τον Ιούνη 2005, στη λεωφόρο Δημοκρα¬ 
τίας 54 (είσοδος από Ερμού 9), στο Κερα- 
τσίνι, λειτουργεί ο αυτοοργανωμένος χώρος αλ¬ 
ληλεγγύης και ρήξης ΡΕΣΑΛΤΟ. Ένα εγχείρημα 
κοινωνικής-πολιτικής-πολιτισμικής παρέμβασης, 
αναρχικού-αντιεξουσιαστικού χαρακτήρα, που 
έχει ως βεληνεκές της απεύθυνσης και της δράσης 
του τις περιοχές του Κερατσινίου, της Νίκαιας, 
της Δραπετσώνας και του Περάματος και που μέ¬ 
χρι στιγμής έχει κατορθώσει μια πρώτη παρουσία 
(με κείμενα, εκδηλώσεις, παρεμβάσεις, προβολές 
νίόεο και ταινιών) γύρω από τα ζητήματα του κοι¬ 
νωνικού ελέγχου, της μισθωτής σκλαβιάς και του 
ασφαλιστικού, της εκπαίδευσης, του ρατσισμού, 
του σεξισμού, του εγκλεισμού, των ναρκωτικών, 
της οικολογικής καταστροφής, της εξέγερσης στα 
γαλλικά γκέτο, της αλληλεγγύης σε φυλακισμέ¬ 
νους αγωνιστές. Ένας χώρος αδιαμεσολάβητης 
επικοινωνίας, συναναστροφής και ανθρώπινης 
δημιουργίας, χωρίς ιεραρχίες και ειδικούς, μακριά 
από εμπορευματικές σχέσεις, θεαματικά και κα¬ 
ταναλωτικά πρότυπα. Ένα πείραμα διασταύρω¬ 
σης, γνωριμίας, συντροφικότητας και σύμπραξης 
χωρίς την απαίτηση καμίας «κομματικής» ταυτό¬ 
τητας, παρά μόνο της ειλικρινούς και ανιδιοτε¬ 
λούς πρόθεσης και της άρνησης κάθε εξουσίας. 
Δυόμισι χρόνια μετά την έναρξη λειτουργίας του 
χώρου προκρίθηκε ως προτεραιότητα η έκδοση 
αυτού του εντύπου ενώ πρόσφατα στο στέκι δη- 
μιουργήθηκε και θεατρική ομάδα. Για το επόμενο 
διάστημα η πολιτική συνέλευση του ΡΕΣΑΛΤΟ 
επεξεργάζεται κινήσεις τόσο για τοπικά όσο και 
για κεντρικά ζητήματα ενώ η πρωτοβουλία προ¬ 
βολών συνεχίζει τους κύκλους προβολών ταινιών 
που κατόπιν καλεσμάτων με αφίσα γίνονται τις 
Τετάρτες στις 9:00μμ. Ο χώρος είναι επίσης ανοι¬ 
χτός κάθε Παρασκευή μετά τις 9:00μμ. 


/^^\λο καμάρι σε τοπική εκδήλωση στη Χαραυγή, 
( Ιστις 6 Οκτώβρη, ο δήμαρχος Κερατσινίου ανα- 
κοίνωσε δύο μεγάλα «αναπτυξιακά έργα» για 
το Κερατσίνι: υπόγειο γκαράζ 300 θέσεων στην πλατεία 
Κύπρου (απέναντι από το δημαρχείο) και λειτουργία 
παραρτήματος του ΤΕΙ Πειραιά στο έκτασης 5 στρεμ¬ 
μάτων πρώην εργοστάσιο του Καχραμάνογλου στην 
οδό Κωνσταντινουπόλεως (πάλι στα Ταμπούρια). 

Αν δεν πρόκειται όμως απλά για ψηφοθηρικά «έργα μα¬ 
κέτας», δε μας είπε ο κύριος δήμαρχος ποιους θα ωφε¬ 
λήσουν έργα σαν κι αυτά. Μήπως από τη δημιουργία 
αυτού του υπόγειου γκαράζ θα ωφεληθούν μόνο 30-40 
εμπορικές επιχειρήσεις στον άξονα της Ελ. Βενιζέλου 
και της Λεωφ. Δημοκρατίας (εκ των οποίων οι μισές εί¬ 
ναι καταστήματα είτε εγχώριων είτε πολυεθνικών αλυ¬ 
σίδων), τη στιγμή που η ζωή των χιλιάδων κατοίκων της 
τριγύρω περιοχής θα γίνει κόλαση από τους ατμοσφαι¬ 
ρικούς ρύπους, την ηχορύπανση και το μποτιλιάρισμα, 
σε ένα κομμάτι του Κερατσινίου ήδη υπερκορεσμένο 
από τέτοιου είδους επιβαρύνσεις; Πέραν του γεγονότος 
ότι κάτω από την πλατεία Κύπρου περνάει ο κεντρικός 
αγωγός όλων των λημμάτων της Αττικής προς Ακρο- 
κέραμο-Ψυτάλλεια. Εκτός κι αν το γκαράζ το θέλουν 
για πιο ιδιοτελείς σκοπούς, όπως για να παρκάρουν τα 
αυτοκίνητα τους οι δήμαρχοι, αντιδήμαρχοι, δημοτικοί 
σύμβουλοι και δημοτικοί υπάλληλοι. 

Το παράρτημα των ΤΕΙ στου Καχαραμάνογλου πέρα 
από τα ίδια προβλήματα, της υπερσυσσώρευσης αν¬ 
θρώπων, αυτοκινήτων, μποτιλιαρίσματος, ατμοσφαι¬ 
ρικών ρύπων και ηχορύπανσης, δε θα προκαλέσει και 
αύξηση των αντικειμενικών αξιών γης; Ποιους όμως 
εξυπηρετεί μια αύξηση των αντικειμενικών αξιών (και 
μάλιστα σημαντική) πέρα από τους μεγαλοεργολάβους 
και τους ιδιοκτήτες μεγάλης ακίνητης περιουσίας; Μή¬ 
πως εξυπηρετεί τους ενοικιαστές σπιτιών ή τους αυτο¬ 
απασχολούμενους ενοικιαστές επαγγελματικής στέγης 
που θα καλεστούν να πληρώσουν πολύ μεγαλύτερα 
ενοίκια; Ή μήπως τους κατόχους μόνο της κατοικίας 
τους που δεν έχουν τίποτα να κερδίσουν από μια τέτοια 
εξέλιξη αφού ούτε να ενοικιάσουν ούτε να πουλήσουν 
τίποτα έχουν; Πόσοι ανήκουν στην πρώτη κατηγορία 
(μεγαλοεργολάβοι, ιδιοκτήτες μεγάλης ακίνητης περι¬ 
ουσίας) και πόσοι στη δεύτερη (ενοικιαστές ή κάτοχοι 
μόνο της κύριας κατοικίας τους); Μήπως μας δουλεύ¬ 
ουν; Σε κατοίκους του Κερατσινίου απευθύνονται ή σε 
κατοίκους των βορείων προαστίων; 

Επιχειρούν να μας πιάσουν στον ύπνο προσφέροντας 
μας το χρυσωμένο χάπι της ανάπτυξης. Κι είναι αλήθεια, 
δυστυχώς, ότι η πολιτική και οικονομική εξουσία έχει 
κατορθώσει η έννοια αυτή να φαντάζει θετική. Όμως, η 


ανάπτυξη είτε στη καπιταλιστική (όπως στον ελλαδικό 
χώρο) είτε στη σοσιαλιστική εκδοχή της (υπαρκτός σο¬ 
σιαλισμός) δεν είχε ποτέ θετικό χαρακτήρα για τις κοι¬ 
νωνίες και για το περιβάλλον. 

Τα τελευταία 20 χρόνια βέβαια την ονόμασαν «αειφό¬ 
ρο» ή «βιώσιμη» ανάπτυξη και προσπαθούν να μας πεί- 
σουν ότι υπάρχει κι ένας άλλος τρόπος επενδύσεων και 
οικονομικής δραστηριότητας. Ένας πράσινος καπιτα¬ 
λισμός με κοινωνική αντίληψη. Κι αυτό μεταφράζεται: 
θα κάνουμε ότι είναι να κάνουμε αλλά θα βάλουμε και 
2 δεντράκια και 20 τετραγωνικά γκαζόν να μη φρικάρει 
τελείως ο κάτοικος. Θα φτιάξουμε ένα παγκόσμιο χρη¬ 
ματιστήριο ρύπων και θα κάνουμε αγοροπωλησίες δι¬ 
καιωμάτων καταστροφής του πλανήτη. Θα τους πούμε 
και για λίγες θεσούλες εργασίας (πάντα με το χειρότερο 
εργασιακό καθεστώς) αφού έχουμε πρώτα δημιουρ¬ 
γήσει στρατιές ανέργων για να εκβιάζουμε τόσο τους 
ίδιους τους άνεργους όσο και εκείνους που κατορθώ¬ 
νουν να βρουν κάποια δουλειά πάλι με την απειλή της 
ανεργίας. Λες και μας κάνουν χάρη. Λες και υπάρχει 
άλλος παραγωγός του κοινωνικού πλούτου εκτός από 
την ανθρώπινη εργασία (βλ. εκμεταλλευόμενοι) και άλ¬ 
λος τρόπος συσσώρευσης κερδών και κεφαλαίων από 
την εκμετάλλευση της (βλ. εκμεταλλευτές). 

Δεν υπάρχει κανένας απολύτως λόγος να σιωπήσουμε 
ή να συναινέσουμε μπρος σε σχέδια περαιτέρω υπο- 
βάθμισης της ζωής μας. Και κυρίως εδώ, σε αυτές τις 
περιοχές που είναι χαρακτηρισμένες εδώ και δεκαετίες 
από την πολιτική και οικονομική εξουσία ως χωματερές 
σκουπιδιών, λημμάτων και ανθρώπων. Ας αναρωτη¬ 
θεί ο καθένας κι η καθεμία αν δεν το έχει πράξει ήδη: 
γιατί για δεκαετίες ολόκληρες ορισμένες από τις πλέον 
ρυπογόνες βιομηχανίες λειτουργούσαν μέσα στις ζώνες 
κατοικίας των περιοχών μας, γιατί θέλανε τη δεκαετία 
του 70 να φτιάξουν χαβούζα στο Κερατσίνι, γιατί επί 
σειρά ετών το Κερατσίνι αποτελούσε τη χωματερή όλου 
του λεκανοπεδίου, γιατί επαναλειτούργησε το εργοστά¬ 
σιο της ΔΕΗ, γιατί επιλέχτηκε η Ψυτάλλεια ως χώρος 
αποθήκευσης όλων των λημμάτων της Αττικής, γιατί 
το Σχιστό Κερατσινίου ιδανικό για δασική έκταση με¬ 
τατράπηκε από τη μια πλευρά σε βιοτεχνικό πάρκο και 
από την όιλλη πλευρά χτίζονται εκκλησιαστικές μονά¬ 
δες, γιατί οι περιοχές μας έχουν το μικρότερο ποσοστό 
πρασίνου ανά κάτοικο σε όλη την Ευρώπη, γιατί έχου¬ 
με σταθερά τόσο υψηλά ποσοστά ανεργίας, υποαπα¬ 
σχόλησης και φτώχειας, γιατί είχαμε και έχουμε τόσα 
περιστατικά πνευμονολογικών ασθενειών, γιατί έχουμε 
τόσους θανάτους από καρκίνο, γιατί έχουμε τόσους 
πολλούς νέους ανθρώπους να βγαίνουν εκτός μάχης 
από τη χρήση ηρωίνης; 


Είναι ζητούμενο εμείς οι κάτοικοι να πάρουμε τις υπο¬ 
θέσεις που αφορούν τη ζωή μας στα χέρια μας και να 
αποφασίσουμε εμείς οι ίδιοι τι θέλουμε, ισότιμα και αμε- 
σοδημοκρατικά, χωρίς κομματικές ταμπέλες, πολιτικά- 
ντικες μανούβρες, ψηφοθηρία και παραγοντισμό. Κι όχι 
κάποιοι αναπτυξιολάγνοι τοπικοί αρχοντίσκοι, που δεν 
μας έκαναν την τιμή ούτε καν να μας ρωτήσουν για τα 
σχέδια τους αλλά προσπαθούν με διάφορα επιχρίσμα¬ 
τα να μας σερβίρουν τις εγκληματικές τους βλέψεις. 
Κανένα υπόγειο γκαράζ στην Πλ. Κύπρου. Κανένα 
παράρτημα των ΤΕΙ στου Καχραμάνογλου. Να μετα¬ 
τρέψουμε την έκταση των 5 στρεμμάτων του πρώην ερ¬ 
γοστασίου σε χώρο κοινωνικής χρήσης. Ραντεβού στις 
αυτοοργανωμένες διαδικασίες και στις ακηδεμόνευτες 
κινητοποιήσεις για τον αυτοκαθορισμό της ζωής μας. 









ρεσάλτο, φεβρουάριος 2008 


Τοπικά 


Δραπετσώνα, Κερατσίνι, 
• · Πέραμα, Πειραιάδ: 


Σ τις αρχές Φεβρουάριου 1966, η εφη¬ 
μερίδα «Ελευθερία» είχε αφιέρωμα 
στο λιμάνι του Πειραιά κι ο τίτλος που 
κοσμούσε το συγκεκριμένο άρθρο ήταν 
«ο Πειραιεύς χωρίς λιμάνι». Στο άρθρο, 
μεταξύ άλλων, αναφέρεται: «μια καρδιά, 
στην οποία το αίμα έρχεται και φεύγει, 
συνεχώς. Αυτό είναι το λιμάνι... Μία τε¬ 
ράστια καρδιά. Με άλλα λόγια, ένας κόμ¬ 
βος συγκοινωνιακός, διαμετακομιστικός, 
είναι το εθνικό λιμάνι του Πειραιά. Κι 
αυτό το χαρακτήρα πρέπει να έχει, για να 
υπηρετεί καλύτερα την αποστολή του... 
Όπως γίνεται με την κυκλοφορία του 
αίματος στην καρδιά. Το αίμα περνάει, 
αφήνει την ικμάδα του και φεύγει. Αυτή 
όμως η τόσο φυσιολογική και απαραί¬ 
τητη για έναν κόμβο κυκλική κίνηση, δεν 
γίνεται στην περίπτωση του Πειραιά... Η 
μοναδική λύση απέναντι στο πρόβλημα: 
η επέκταση του εθνικού λιμένα, από το 
Φαληρικό Δέλτα (με κατασκευή όρμου 
πολυτελείας) μέχρι το Πέραμα, όπως και 
απαλλοτρίωση εκτάσεων των περιοχών 
Δραπετσώνας και Κερατσινίου με σκο¬ 
πό την ανάπτυξη των αποθηκευτικών 
χώρων, τη μεταφορά των εφοπλιστικών 
γραφείων κλπ». 

Το ελληνικό κράτος, τα τότε αφεντικά 
(συμπεριλαμβανομένου του ΟΛΠ) αλλά 
και οι «ειδικοί» επιχειρηματολογούσαν 
έντονα για την αναγκαιότητα επιτακτι¬ 
κότατων και ριζικών αλλαγών στην ορ¬ 
γάνωση και λειτουργία του λιμανιού. Η 
επιχειρηματολογία κινούνταν στο πλαί¬ 
σιο της εθνικής οικονομικής ανάπτυξης, 
της αναγκαίας ευελιξίας και εύρυθμης 
κίνησης των εμπορευμάτων, της προώ¬ 
θησης με σύγχρονα παγκόσμια χαρα¬ 
κτηριστικά του ελληνικού τουρισμού και, 
τέλος, της προσφοράς διαφόρων «ευκο¬ 
λιών» στους εφοπλιστές. Επιχειρηματο¬ 
λογία στην οποία, εκείνη την εποχή και 
με τα κοινωνικό-οικονομικά δεδομένα 
της, δεν φαίνονταν ότι χωρούσε αντίλο¬ 
γος. Με εξαίρεση... την περίπτωση των 
κατοίκων του Φαλήρου και τη βοήθεια 
διαφόρων άλλων «ειδικών», όπως ο τότε 
πρόεδρος των αρχιτεκτόνων, κος Προβε- 
λέγγιος, που δήλωνε (στο ίδιο άρθρο) ότι 
«αφενός είναι απαράδεκτο να απλωθεί 
το λιμάνι μέχρι το Φαληρικό Δέλτα γιατί 
θα υπάρξει ανυπολόγιστη φυσική κα¬ 
ταστροφή» (δίο) και αφετέρου πως «όχι 
μόνο υπάρχει τεράστια ανεκμετάλλευτη 
έκταση στις περιοχές της Δραπετσώνας 
και Κερατσινίου, αλλά και ότι, με αυτό 
τον τρόπο, θα δοθεί μία τρομερή ευκαι¬ 
ρία στους κατοίκους των εκεί περιοχών 
να ξεφορτωθούν τις διάφορες βιομηχα¬ 
νίες και τα όσα προβλήματα αυτές έχουν 


προκαλέσει» -παρεμπιπτόντως, την ίδια 
χρονική περίοδο, οι εφημερίδες αναδεί- 
κνυαν ως μείζον πολιτικό θέμα την απί¬ 
στευτη μόλυνση της θαλάσσιας περιοχής 
των περιοχών του Πειραιά. Ενώ, προ¬ 
σθετικά, τονιζόταν από διάφορους φο¬ 
ρείς ότι, με την πραγματοποίηση αυτού 
του σχεδίου, οι τόσο υποβαθμισμένες πε¬ 
ριοχές του Πειραιά (Δραπετσώνα, Κερα¬ 
τσίνι, Πέραμα) θα «αναβαθμιστούν»! Δεν 
χρειάζεται να αναφέρουμε ότι η επέκτα¬ 
ση του εθνικού λιμένα προς το Φαληρικό 
Δέλτα «εξαφανίστηκε» από τις μελέτες 
και τα σχέδια ανάπτυξης... 

Τι είδους «ικμάδα» άφησε η υλοποίηση 
της επέκτασης του λιμανιού και η ταυτό¬ 
χρονη κατοχύρωσή του ως του μεγαλύ¬ 
τερου λιμανιού της χώρας στους «τυχε¬ 
ρούς» κατοίκους της Δραπετσώνας και 
Κερατσινίου;... Η επέκταση των αποθη¬ 
κευτικών χώρων του λιμανιού μέχρι το 
Κερατσίνι και η ταυτόχρονη κατασκευή 


τεράστιων οδικών αρτηριών, μέσα και 
γύρω από τις περιοχές, για να διευκο¬ 
λύνεται η κίνηση των εμπορευμάτων και 
των διερχόμενων, με προορισμούς προς 
ολόκληρη τη χώρα (διόλου ευκαταφρό¬ 
νητο νούμερο, αν σκεφτεί κανείς ότι μι¬ 
λάμε για μία κατεξοχήν νησιώτικη επι¬ 
κράτεια) έχουν προκαλέσει, καταρχήν, 
ανυπολόγιστη έκρηξη των ατμοσφαιρι¬ 
κών και ηχητικών ρύπων στην ήδη βεβα¬ 
ρημένη ατμόσφαιρα των περιοχών (ΔΕΗ, 
πρώην Λιπάσματα κλπ) αλλά και έχουν 
καταστήσει την καθημερινή κίνηση των 
κατοίκων από πολύ δύσκολη έως αδύνα¬ 
τη (μία πρωινή βόλτα από κ αι προς τον 
Πειραιά ή από την ιχθυόσκαλα προς το 
Σχιστό, αρκεί). Η «αναβάθμιση», δε, των 
περιοχών εκείνη την περίοδο συμπλη¬ 
ρώθηκε με την ύπαρξη της «Χαβούζας» 
στο Κερατσίνι, ενώ σήμερα συνεχίζεται 
η παράδοση με την Ψυτάλλεια αλλά και 
τη δημιουργία του Βιοτεχνικού Πάρκου 
στο Σχιστό -εξαιτίας των αναγκών του 
οποίου υπερδιπλασιάστηκε η απαίτηση 
υψηλής τάσης (υπενθυμιστικά, και τα 
δύο διαφημίζονταν ως πλάνα «αναβάθ¬ 
μισης της ποιότητας ζωής»). Όπως είναι 
εύλογο, και οι πυλώνες υψηλής τάσης 
εξακολουθούν να βρίσκονται δίπλα από 
τα σπίτια, και οι πρώην-νυν βιομηχανικές 
μονάδες εξακολουθούν να ορθώνουν τα 


φουγάρα τους και να παραμένουν συνο¬ 
λικά οι σταθερές αξίες των περιοχών. Το 
ζήτημα των αποτελεσμάτων του βιολο¬ 
γικού καθαρισμού της θάλασσας... ας 
μείνει ασχολίαστο! 

Μετά από 41 χρόνια, στις αρχές Μάρτη 
2007, εφημερίδες και τηλεοπτικές ειδήσεις 
είχαν αφιέρωμα στο λιμάνι του Πειραιά 
και τις περιοχές του και ο βασικός τίτ¬ 
λος ήταν «Πειραιάς, σύγχρονο ναυτιλια¬ 
κό υίίγ». Η αφορμή ήταν η συνάντηση, 
συμφωνία και υπογραφή των υπουργών 
Ναυτιλίας και ΠΕΧΩΔΕ, των δημάρ¬ 
χων Κερατσινίου και Δραπετσώνας, της 
Εθνικής Τράπεζας, του ΟΛΠ, της ΑΓΈΤ 
ΗΡΑΚΛΗΣ, της ΒΡ και της ΜΟΒΙΕ για 
το «νέο σχέδιο ανάπλασης-δημιουργίας 
πρότυπου ναυτιλιακού κέντρου» στην 
παραθαλάσσια ζώνη Δραπετσώνας- 
Κερατσινίου, συνολικής έκτασης 640 
στρεμμάτων, με επίκεντρο την περιοχή 
του πρώην εργοστασίου Λιπασμάτων. 


Όπως επισήμανε ο κος Σουφλιάς, «πρό¬ 
τυπο ναυτιλιακό κέντρο» σημαίνει «ναυ¬ 
τιλιακό οίΐγ», δηλαδή μία απολύτως ανε¬ 
ξάρτητη κι ελεγχόμενη νέα πόλη, δίπλα 
από την πόλη. Μία πόλη φτιαγμένη, χτι¬ 
σμένη για να ικανοποιεί τις ανάγκες, επι¬ 
θυμίες και συμφέροντα των εφοπλιστών, 
επιχειρηματιών, των τουριστών και επι¬ 
σκεπτών πολυτελείας, των σχετικών με 
ναυταθλητικές δραστηριότητες (θαλαμη¬ 
γοί και ιστιοπλοϊκά) κι άλλων αντίστοι¬ 
χων κοινωνικών κατηγοριών. Χαρακτη¬ 
ριστικά, πρόκειται για ένα έργο που θα: 
«δημιουργήσει επιχειρηματικό κέντρο με 
προορισμό τη ναυτιλία, ένα πολυτελές 
συνεδριακό κέντρο, δύο υπερσύγχρονες 
μαρίνες στους όρμους της περιοχής (στο 
βόρειο όρμο της Δραπετσώνας θα εξυπη¬ 
ρετείται ο ελλιμενισμός γα€Πε, πιε§3 γ3€ΐιι 
και ο νοτιότερος όρμος στην περιοχή 
των “σφαγείων” θα μεταβληθεί σε υψη¬ 
λού επιπέδου ναυτικό όμιλο), εμπορικά 
κέντρα, χώρους διασκέδασης, ενώ 340 
στρέμματα από αυτά θα μετατραπούν 
σε “οργανωμένους υπαίθριους χώρους 
και χώρους πρασίνου” (πληροφοριακά 
με τον αντίστοιχο “τίτλο” έχουν τιμηθεί η 
Πλατεία Ομόνοιας, η πλατεία Κοτζιά στο 
κέντρο της Αθήνας και το νί11α§6 ΡατΕ 
στου Ρέντη)». Αναγκαίο συμπλήρωμα 
του έργου -αλλά όχι στα 640 στρέμματα 


της νέας «ναυτιλιακής πόλης», έξω από 
αυτήν, στο Ικόνιο- είναι η ολοκλήρω¬ 
ση (μέχρι τις αρχές του 2008) της νέας 
προβλήτας επέκτασης του σταθμού 
εμπορευματοκιβωτίων (ΣΕΜΠΟ), αφού 
«καθολικό ενδιαφέρον για τη διαχείριση 
αυτών των χερσαίων αποθηκευτικών 
χώρων έχει εκδηλωθεί από τους μεγα¬ 
λύτερους ορ6Γ3ίοτ παγκοσμίως: Οοδοο, 
Ουύ3ΐ ϋΡΚ, Μ5(Τ..». Όλες οι παραπάνω 
δηλώσεις προέρχονται από την ηλεκτρο¬ 
νική σελίδα του Υπουργείου Ναυτιλίας 
στα τέλη του Μάρτη 2007. Σήμερα πλέον, 
Ιανουάριος 2008, και μετά τις πρόσφατες 
κινητοποιήσεις των εργαζομένων στους 
ΣΕΜΠΟ, καταλάβαμε τι σήμαινε η τότε 
δήλωση του κου Κεφαλογιάννη σχετικά 
με το ενδιαφέρον διαχείρισης της νέας 
προβλήτας από παγκόσμιες εταιρείες. 
Όπως το 1966, πανομοιότυπα και αυτό 
το έργο -όπως κάθε έργο- είναι αναγκαίο 
και επιτακτικό, σύμφωνα με την ελληνι¬ 
κή κυριαρχία. Η μόνη και επιφανειακή 
διαφορά που σκοπίμως παρουσιάζουν 
εμφανίζεται στην επιχειρηματολογία 
τους -τότε επιχειρηματολογούσαν για 
την αναβάθμιση της λειτουργίας του λι¬ 
μανιού, σήμερα για την «αναβάθμιση 
της ποιότητας ζωής» των κατοίκων στις 
περιοχές της Δραπετσώνας και Κερατσι¬ 
νίου. Αλλά δεν είναι τίποτε διαφορετικό 
από την έκφραση σημείων των εξουσια¬ 
στικών καιρών, τίποτε διαφορετικό από 
το να φαντάζει και σήμερα ο αντίλογος 
-με πανομοιότυπη ένταση- εκτός πραγ¬ 
ματικότητας και λογικής. Μήπως αυτή 
τη φορά θα έπρεπε όσες και όσοι ζούμε 
στις περιοχές να θυμηθούμε; Να θυμη¬ 
θούμε ότι αυτές οι περιοχές, σε ολόκληρη 
την ιστορική τους διαδρομή, αποτέλεσαν 
αποκλειστικά και μόνο αξία χρήσης είτε 
από το εφοπλιστικό και βιομηχανικό κε¬ 
φάλαιο, είτε από το ίδιο το κράτος, ως 
«εύκολες» χωματερές όλης της Αττικής; 
Ότι ανέκαθεν το κυρίως θέμα, το επίκε¬ 
ντρο και ο σκοπός ήταν η λειτουργία της 
«καρδιάς», του λιμανιού. Ότι όλα αυτά 
τα χρόνια, το αίμα για τη λειτουργία αυ¬ 
τής της «καρδιάς» το προσφέρουμε εμείς, 
για να μπορέσουν να «ζήσουν» τα εμπο¬ 
ρεύματα ή οι τουρίστες, οι εφοπλιστές ή 
οι επιχειρηματίες, το κράτος και η οικο¬ 
νομία του. Ότι εμείς είμαστε αυτοί που 
«περνάμε, αφήνουμε την ικμάδα μας και 
φεύγουμε»... Μήπως λοιπόν έχουμε ήδη 
δώσει αρκετά σ’ αυτήν την «καρδιά», σε 
αυτόν τον «ακόρεστο και ξένο για τη ζωή 
μας οργανισμό»; Μήπως αυτή η φορά εί¬ 
ναι ο καιρός να αντισταθούμε στη νέα 
προγραμματισμένη λεηλασία μας; 


από το 1966 στο 2007, ή αλλιώς... 
πανομοιότυπα παιχνίδια εξουσίας... 

Τεταμένη είναι, για μια ακόμα φορά, 
η κατάσταση στα ναυπηγεία Σκαραμαγκά 



Η ιστορία επαναλαμβάνεται 
με ολοένα και χειρότερους 
όρους για τους εργάτες, και 
τα σωματεία πιο σάπια και στημένα 
από ποτέ. 

Εδώ και μια δεκαετία, η γερμανική 
εταιρεία ΤΙιγδδεηΚταρρ έχει αναλά- 
βει την κατασκευή των καινούργιων 
τρένων του Ο.Σ.Ε., του Προαστιακού 
και του Ηλεκτρικού Σιδηροδρόμου (η 
εταιρεία αυτή, αναλαμβάνοντας διά¬ 
φορα έργα στον χώρο των ναυπηγεί¬ 
ων, ουσιαστικά τα διοικεί, νομικά είναι 
εργολάβος της Ελληνικά Ναυπηγεία 
Σκαραμαγκά Α.Ε.). Την εποχή που 
ξεκίνησε το έργο έγιναν σχεδόν 2.500 
προσλήψεις και υπήρχε 12ετές πλάνο 
για την ολοκλήρωσή του. Οι συμβά¬ 
σεις που υπογράφηκαν ήταν συμβά¬ 
σεις έργου, δηλαδή ο εργοδότης δεν 
μπορούσε να απολύσει κανέναν πριν 
την ολοκλήρωση του έργου. Επίσης, η 
ΤΙιγδδεηΚηιρρ, ως μέρος της συμφω¬ 
νίας, απορρόφησε ένα μικρό ποσοστό 
μόνιμων εργαζομένων της Ελληνικά 
Ναυπηγεία Σκαραμαγκά Α.Ε, καθώς 
υπήρχε έλλειψη εργασίας στη ναυπη- 
γοεπισκευαστική ζώνη. 


Η γερμανική εταιρεία χώρισε τους 
κατασκευαστικούς τομείς (έτσι δημι- 
ουργήθηκε ο τομέας του Ε.Τ.Υ.Ε - Ερ¬ 
γαζόμενοι Τροχαίου Υλικού Ελλάδος) 
και τους έδωσε σε εργολάβους μετά 
από πλειστηριασμό. Τα προβλήματα 
για τους εργαζομένους δεν άργησαν 
να εμφανιστούν. Και δεν αναφερόμα¬ 
στε μόνο στα δεδομένα που ισχύουν 
σε κάθε εργολαβική εταιρεία (διπλά 
μισθολόγια, μαύρη εργασία, απουσία 
ασφάλειας και υγιεινής). 

Αρκετοί εργολάβοι έπεσαν έξω στο 
έργο που είχαν αναλάβει, εργολάβοι 
οι οποίοι δεν έδιναν καμία εγγύηση γι’ 
αυτά που υπόσχονταν και άλλοι που 
είχαν ιδρύσει εταιρείες μόνο για να 
«χτυπήσουν» αυτό το έργο. Έτσι, τα 
Ναυπηγεία, επειδή το έργο δεν είχε τε¬ 
λειώσει, αναγκάστηκαν να εντάξουν 
στο δυναμικό τους τους εργαζομέ¬ 
νους των αποτυχημένων εργολάβων. 
Γεγονός το οποίο ήταν ασύμφορο για 
την εταιρεία, καθώς η πρόσληψη των 
εργαζομένων στην Ελληνικά Ναυπη¬ 
γεία Σκαραμαγκά Α.Ε. θα σήμαινε πε¬ 
ρισσότερα δικαιώματα και υπέρογκες 
αποζημιώσεις σε περίπτωση καταγ¬ 


γελίας. Οπότε κίνησαν διαδικασίες με 
άλλους εργολάβους και, με διάφορα 
νομικά τεχνάσματα, απέλυσαν τους 
εργάτες, οι οποίοι ξαναπροσλήφθη- 
καν από τους νέους εργολάβους. Οι 
εργαζόμενοι δεν είχαν πολλά περιθώ¬ 
ρια για όσα τους επεφύλασσε αυτή η 
εξέλιξη, και φυσικά το σωματείο των 
ναυπηγείων «απούσιαζε». 

Το σωματείο εργαζομένων στα ναυ¬ 
πηγεία Σκαραμαγκά λέγεται Τρίαινα 
και ιδρύθηκε το 1962. Τα τελευταία 7 
χρόνια, πρόεδρος του σωματείου είναι 
ο Σταύρος Μαρκάτος. Όλα τα χρόνια 
που είναι πρόεδρος του σωματείου, 
το μόνο που ξέρει να κάνει καλά είναι 
να καθησυχάζει τους εργαζομένους, 
με έντυπες ανακοινώσεις, ότι όλα θα 
πάνε καλά. Ο ρόλος του συγκεκρι¬ 
μένου εργατοπατέρα (όπως και κάθε 
εργατοπατέρα άλλωστε) αποτυπώνε- 
ται με τον πιο ανάγλυφο τρόπο στις 
ίδιες του τις δηλώσεις για το δίκιο των 
εργαζομένων: «Ας παραδεχτούμε, συ¬ 
νάδελφοι, ότι νόμος δεν είναι πάντα 
το δίκιο του εργάτη» (ανακοίνωση του 
σωματείου της 8/10/2007). Ο Μαρκά¬ 
τος, που υποτίθεται ότι εκπροσωπεί 
τους εργάτες και παλεύει για τα δι- 
καιώματά τους, εδώ και 7 χρόνια δεν 
έχει δουλέψει ούτε μια ώρα και λόγω 
των χρόνων έγινε και εργοδηγός (!), 
που σημαίνει ότι κάθε μέρα «δουλεύει» 
υπερωρία καθώς και το Σάββατο, για 
να επιβλέπει το έργο, με αποτέλεσμα 
να φθάνει ο μισθός του τα 3.500 ευρώ 
τον μήνα. Για να τον συναντήσει κά¬ 
ποιος στο τεράστιο οβάλ γραφείο του 
πρέπει να κλείσει ραντεβού μια εβδο¬ 
μάδα πριν, αλλιώς δεν τον δέχεται. 
Πριν 3 μήνες, η Τ1ιγ$δ6ηΚηιρρ έκανε 
πρόταση στους εργαζομένους του 
Τροχαίου Υλικού, η οποία έλεγε ότι: 
«Υπόσχομαι να μην απολυθεί κανείς 
εργαζόμενος, αλλά θα έχω το δικαί¬ 
ωμα να τον στέλνω σε οποιοδήποτε 
έργο του ομίλου στην Ελλάδα, χωρίς 
να φέρει αντίρρηση ο εργαζόμενος». 
Όπως είναι φυσικό, οι εργάτες του 
Τ.Υ. αρνήθηκαν και ο λακές Μαρκά¬ 
τος έτρεξε να υποστηρίξει την πρό¬ 
ταση της εταιρείας: «Η πρόταση των 
Γερμανών συμφέρει τους εργάτες. Αν 
ξαναψηφίσετε κατά της πρότασης, 
τότε σημαίνει ότι δεν με υποστηρίζε¬ 
τε σαν πρόεδρο του σωματείου και 
θα παραιτηθώ». Οι εργάτες του Τ.Υ. 
ψήφισαν κατά της πρότασης, αυτός 
όμως δεν παραιτήθηκε, υποστηρίζο¬ 
ντας ότι η Τρίαινα είναι σωματείο της 
ναυπηγοεπισκευαστικής ζώνης Σκα- 
ραμαγκά και όχι του Τ.Υ. (!!!). Έτσι, 
οι εργάτες του Τ.Υ. αποφάσισαν να 
φτιάξουν δικό τους σωματείο. Το γε¬ 
γονός αυτό δεν συνέφερε την Τρίαινα, 
καθώς, αν οι 250 εναπομείναντες ερ¬ 


γάτες του Τ.Υ. έφτιαχναν το δικό τους 
σωματείο, η Τρίαινα αφενός θα έχανε 
την κηδεμονία της πάνω σε αυτούς 
τους εργαζομένους και αφετέρου θα 
είχε λιγότερους εκπροσώπους στη 
Γ.Σ.Ε.Ε. Έτσι, με ανακοίνωσή της στις 
23/11/2007, η Τρίαινα δήλωνε ότι έκα¬ 
νε τα πάντα για να γίνει η «ομπρέλα» 
του τροχαίου υλικού. Και όλως τυχαί- 
ως, τραμπούκοι απείλησαν αυτούς 
που είχαν ξεκινήσει διαδικασίες για τη 
δημιουργία σωματείου στο Τ.Υ. 

Η ΤΙιγδδεηΚηιρρ, σε συνεργασία με 
το τσιράκι τους και ρουφιάνο Μαρ- 
κάτο, ακολουθούν την πολιτική του 
τεντωμένου σκοινιού και οι εργαζό¬ 
μενοι ζουν έναν καθημερινό εκβια¬ 
σμό: «Οι εργαζόμενοι που από μόνοι 
τους ζητούν να αποχωρήσουν, και η 
εταιρεία τους πληρώσει την αποζημί¬ 
ωση καταγγελίας, αποκλείονται από 
πρόσληψη στο μέλλον» (23/11/2007). 
Μετά από τόσες απάτες, αναρωτιέται 
κανείς πώς οι εργαζόμενοι ψήφιζαν 
για 7 χρόνια τον Μαρκάτο για πρό¬ 
εδρο της Τρίαινας. Απ’ ό,τι φαίνεται, 
οι τραμπούκοι και η νοθεία είναι τα 
επιχειρήματα του σύγχρονου συνδι¬ 
καλισμού. 

Ενώ όλα αυτά τα παιχνίδια ήταν σε 
εξέλιξη, στις 25/11/2007 συνέβη ένα 
ακόμη θανατηφόρο ατύχημα στο 
πλοίο «Έλενα» της εταιρείας Μ50 στα 
ναυπηγεία Σκαραμαγκά. Ο καθαρι- 
στής Αντώνης Παπαθανασίου, πατέ¬ 
ρας 2 παιδιών, δούλευε σε συνεργείο 
χωρίς επαρκή φωτισμό και τα ανα¬ 
γκαία ικριώματα (ρέλια προστασίας 
από ενδεχόμενη πτώση στις κάθετες 
σκάλες). Οι εργατοπατέρες, για μια 
ακόμη φορά, έτρεξαν αφού έγινε το 
ατύχημα να καλέσουν μονοήμερη 
απεργία. Για μια ακόμη φορά, το αίμα 
των εργατών γέμισε τις τσέπες των 
αφεντικών. 

Γ ια πολλοστή φορά τα τελευταία 15 
χρόνια (νόμος Σιούφα, αποτυχημέ¬ 
νος νόμος Γιαννίτση, νόμος Ρέπα) 
το ασφαλιστικό ζήτημα βρίσκεται στο 
προσκήνιο, στην προοπτική νέων επώδυ- 
νων αναδιαρθρώσεων: αύξηση των ηλι- 
κιακών ορίων συνταξιοδότησης, μείωση 
των συντάξιμων αποδοχών, κατάργηση 
των βαρέων και ανθυγιεινών, ενοποίηση 
των ταμείων προς τα κάτω, προώθηση 
της ιδιωτικής ασφάλισης. Σταθερά επι¬ 
χειρήματα για άλλη μια φορά: το ασφα¬ 
λιστικό σύστημα δεν αντέχει, τα ταμεία 
καταρρέουν. 

Στην παρούσα φάση η νέα αύξηση 
των ηλικιακών ορίων συνταξιοδότησης 
αφορά κυρίως τις εργαζόμενες με την 
κατάργηση των κριτηρίων πρόωρης συ- 
νταξιοδότησης. Η μείωση των συντάξε¬ 
ων προκύπτει από τον υπολογισμό πλέ¬ 

ον των συντάξιμων αποδοχών με 70% 
(από 80%) επί της τελευταίας εργάσιμης 
ΙΟετίας (από 5ετία). Η ουσιαστική κα¬ 
τάργηση των βαρέων και ανθυγιεινών 
έρχεται με την προσθήκη 5 πλασματικών 
ετών στα απαιτούμενα πραγματικά έτη 
εργασίας για συνταξιοδότηση, που είναι 
μέχρι σήμερα ακριβώς 5 λιγότερα από 
τις υπόλοιπες κατηγορίες εργαζομένων. 
Οι προωθούμενες ενοποιήσεις ταμείων 
αφορούν κυρίως την κάλυψη ελλειμά- 
των κάποιων ταμείων από τα πλεονά¬ 
σματα κάποιων άλλων. Ενώ η προώθη¬ 
ση της ιδιωτικής ασφάλισης γίνεται με 
τη σταδιακή θεσμοθέτηση ενός ασφα¬ 
λιστικού συστήματος 3 πυλώνων όπου 
οι συντάξιμες αποδοχές θα προκύπτουν 
από το άθροισμα μιας κοινής για όλους 
κατώτατης σύνταξης (1ος πυλώνας), 
ενός ποσού ξεχωριστού για τον καθένα 


Το κράτος, πάλι, ανέλαβε από τις αρχές 
της δεκαετίας του '90 τμήμα των εργο- 
δοτικών εισφορών, σε μια ευγενική χο¬ 
ρηγία προς τους κεφαλαιοκράτες για τη 
μείωση του κόστους εργασίας (βλ. επέ¬ 
κταση της κερδοφορίας), χωρίς όμως να 
καταβάλει τα ποσά που του αναλογούν 
(χρέος 7,8 δις ευρώ) ενώ ταυτόχρονα εί¬ 
ναι προφανές ότι η κρατική συμμετοχή 
καλύπτεται από τους πόρους της φορο- 
λόγησης, δηλαδή έμμεσα πάλι εμείς πλη¬ 
ρώνουμε. 

Οι εργοδότες, από την άλλη, ενώ θα 
έπρεπε να καλύπτουν όλες τις ιατροφαρ¬ 
μακευτικές, νοσοκομειακές και συνταξι- 
οδοτικές ανάγκες των εργαζομένων, ως 
ελάχιστο αντίτιμο των βλαβών που τους 
προκαλούν και των κερδών που αποκο¬ 
μίζουν από την εργασιακή εκμετάλλευ¬ 
ση, δεν καταβάλουν σε μεγάλο ποσοστό 


στριμώχνεται στις ουρές της παραίτησης 
και της αλλοτρίωσης. 

Είναι προφανές ότι μας θέλουν ενσαρ¬ 
κωμένα εργαλεία, αποβλακωμένους κα¬ 
ταναλωτές, πειθήνιους υπηκόους. Όπως 
προφανές είναι ότι όσο δεν παίρνουμε τη 
ζωή μας στα χέρια μας τα πράγματα θα 
πηγαίνουν από το κακό στο χειρότερο. 
Δεν έχουμε τίποτα θετικό να περιμένουμε 
από τους «κοινωνικούς διαλόγους» των 
κρατικών προϊσταμένων και των εργο- 
δοτικών συνδέσμων με όλους εκείνους 
(εργατοπατέρες, κομματικά στελέχη, ει¬ 
δικούς) που ενώ εμφανίζονται ως προ¬ 
ασπιστές των εργαζομένων και των δι¬ 
καιωμάτων τους η δουλειά τους είναι να 
κάνουν πλάτες σε κάθε νέα αντεργατική 
μεταρρύθμιση διαμορφώνοντας κλίμα 
συναίνεσης. 

Η μόνη αξιοπρεπής προοπτική είναι να 



απολύτως ανάλογο με το σύνολο των 
ασφαλιστικών του εισφορών στα χρό¬ 
νια εργασίας του (2ος πυλώνας) και από 
τα ιδιωτικά συνταξιοδοτικά πακέτα για 
όσους έχουν τη δυνατότητα να πληρώ¬ 
νουν κάποιο τέτοιο επί σειρά ετών (3ος 
πυλώνας). Όπως εύκολα φαντάζεται 
κανείς το ύψος ακόμα και αυτών των 
πενιχρών σημερινών συντάξεων μελλο¬ 
ντικά θα είναι εφικτό μόνο από όσους 
θα έχουν απολαβές και από τις 3 αυτές 
κατηγορίες. 

Αυτό ωστόσο που επιχειρούν επιμελώς 
να κρύψουν τα πολιτικά και οικονομικά 
αφεντικά κι οι άξιοι συνεργάτες και με¬ 
σολαβητές τους (συνδικαλιστικές γρα¬ 
φειοκρατίες, κόμματα, «ανεξάρτητες» 
επιτροπές ειδικών) είναι τους πραγμα¬ 
τικούς λόγους για τα ελλείμματα των 
ασφαλιστικών ταμείων. 

Τις μεταπολεμικές δεκαετίες οι ασφαλι¬ 
στικές εισφορές των εργαζομένων λεη¬ 
λατήθηκαν στο όνομα της βιομηχανικής 
ανάπτυξης, με επιδοτήσεις των βιομηχά- 
νων από τα κεφάλαια των ασφαλιστι¬ 
κών ταμείων, αρχικά εντελώς άτοκα κι 
από τη δεκαετία του ' 70 και μετά με επι¬ 
τόκια της τάξης του 3% τη στιγμή που ο 
πληθωρισμός και τα τραπεζικά επιτόκια 
ήταν ανώτερα του 20%. 

Το κράτος, επίσης, έχοντας αυτοαναγο- 
ρευτεί από την προπολεμική περίοδο σε 
διαχειριστή των ασφαλιστικών ταμείων, 
σε πάμπολλες περιπτώσεις έχει αξιοποι- 
ήσει τα αποθεματικά τους για να καλύ¬ 
ψει τρύπες στους ισολογισμούς του χω¬ 
ρίς να τα έχει επιστρέψει ποτέ. 


ούτε αυτές τις πενιχρές εισφορές τους 
(χρέος 7,5 δις ευρώ). Παρά αναμένουν το 
κράτος κάθε κάποια χρόνια να προχω¬ 
ρήσει σε ευνοϊκές ρυθμίσεις εκκαθάρισης 
των χρεών τους προς τα ασφαλιστικά 
ταμεία, στις οποίες τελικά πληρώνουν 
μόνο ένα τμήμα των οφειλών τους. 
Τέλος, από την προηγούμενη ήδη δεκαε¬ 
τία, είδαμε τα αποθεματικά των ταμείων 
να τζογάρονται ακόμα και στο χρημα¬ 
τιστήριο, προς όφελος πλέον και των 
διεθνών χρηματιστηριακών κεφαλαίων 
αλλά και των εγχώριων μιζαδόρων, με 
πιο πρόσφατη περίπτωση το πανηγύ¬ 
ρι που στήθηκε γύρω από τα δομημένα 
ομόλογα ενώ την περίοδο 1999-2001 η 
χρηματιστηριακή απώλεια των αποθε- 
ματικών έφτασε το 25%. 

Παρόλα αυτά... το ασφαλιστικό σύστη¬ 
μα δεν αντέχει, τα ταμεία καταρρέουν. 
Την ίδια στιγμή οι όροι επιβίωσης δυ¬ 
σχεραίνουν, η ομηρία από τον τραπεζι¬ 
κό δανεισμό βαθαίνει, οι στρατιές των 
ανέργων και των υποαπασχολούμενων 
διευρύνονται, η εργασία εντατικοποιεί- 
ται, οι μετανάστες βιώνουν την πιο στυ¬ 
γνή εκμετάλλευση σε ρόλο σύγχρονων 
δούλων κι ο φόρος αίματος κάθε χρόνο 
μεγαλώνει με δεκάδες νεκρούς κι εκατο¬ 
ντάδες σακατεμένους στα κατ’ ευφημι¬ 
σμό «εργατικά ατυχήματα». 

Κι όμως όλα φαίνονται να κυλούν ομα¬ 
λά, χωρίς κραδασμούς και αντιδράσεις, 
αφού τα αναρρωτήρια του θεάματος 
(τηλεχαύνωση, καταναλωτική φρενίτι¬ 
δα, αρένες διασκεδαστηρίων, άηι§$, Ιίίε 
δίγΐε) έχουν αστείρευτη πελατεία που 


σταθούμε αδιαπραγμάτευτα αντίθετοι 
σε κάθε αλλαγή εναντίον μας, να συ¬ 
νειδητοποιήσουμε ότι η προωθούμενη 
αντι-ασφαλιστική μεταρρύθμιση είναι 
αναπόσπαστο τμήμα της συνολικής κε¬ 
φαλαιοκρατικής επίθεσης για την επίτα¬ 
ση της εκμετάλλευσης και την απαξίωση 
της ζωής μας και οπλισμένοι με αυτοπε¬ 
ποίθηση να οργανώσουμε αυτόνομα τις 
αντιστάσεις μας μακριά από κάθε κομ¬ 
ματική, συνδικαλιστική ή δημοσιογραφι¬ 
κή χειραγώγηση. 

Υπολογίζουν και φοβούνται τις ανεξέ¬ 
λεγκτες αντιδράσεις μας, εκείνες τις πε¬ 
ριπτώσεις που οι εκκλήσεις για ηρεμία 
και συνδιαλλαγή από τους καθεστωτι¬ 
κούς στυλοβάτες (κόμματα, συνδικάτα, 
ΜΜΕ) δε βρίσκουν πρόσφορο έδαφος. 
Γι’ αυτό και θωρακίζονται με κάμερες 
παρακολούθησης, βιντεοσκοπήσεις δι¬ 
αδηλώσεων, δυνάμεις καταστολής σε 
ρόλο στρατού κατοχής και αυστηρότερα 
ποινικά πλαίσια, γι’ αυτό χτυπάνε ακό¬ 
μα και χωρίς πρόσχημα τις ακηδεμο- 
νεύτες φωνές αντίστασης όπως τα αντι- 
εξουσιαστικά μπλοκ στην απεργιακή 
διαδήλωση της 12ης Δεκέμβρη: για την 
προάσπιση των συμφερόντων τους και 
των αντικοινωνικών τους σχεδιασμών. 
Ας κάνουμε τους εφιάλτες τους πραγμα¬ 
τικότητα. Ραντεβού στους δρόμους του 
αγώνα. Αλληλεγγύη, αυτοοργάνωση, 
ρήξη για έναν κόσμο χωρίς εκμετάλλευ¬ 
ση και επιβολή. 

πικαιροιηια 


«Το πετρέλαιο δεν είναι το μόνο αγαθό 
που βρίσκεται σε γλέντια...» 


Α πό την 16η Οκτωβρίου, που η τιμή πετρελαίου έφτασε τα 88 δολάρια το 
βαρέλι και που μέχρι σήμερα εξακολουθεί να ανεβαίνει, βομβαρδιζόμα¬ 
στε με αναλύσεις και επεξηγήσεις για τις αιτίες που προκάλεσαν αυτή 
την «πρωτοφανή» αύξηση της τιμής του. 

Είναι αδιαμφισβήτητο πως, κατά την εμφάνιση ενός προβλήματος, αφετηρία 
και βάση της λύσης του είναι η ανακάλυψη των αιτιών που το προκάλεσαν. 
Και στη συγκεκριμένη περίπτωση κατατέθηκαν ποικίλοι λόγοι. Στην πλειο¬ 
νότητά τους, εκμαιεύτηκαν από το 
ευρύ πλαίσιο της γεωπολιτικής. Πα¬ 
ραδειγματικά, κάποιοι υποστήριξαν 
πως η αύξηση οφείλονταν στην, τότε, 
επικείμενη στρατιωτική εισβολή της 
Τουρκίας στο Βόρειο Ιράκ. Όπως, μέ¬ 
χρι την 16η Οκτωβρίου, αναφέρονταν 
στον πόλεμο του Ιράκ ή του Λιβάνου ή 
στην κρίση με το Ιράν... Κάποιοι άλλοι 
κατηγόρησαν τις ίδιες τις πετρελαϊκές 
εταιρείες ότι σκοπίμως ανέβασαν την 
τιμή για να «ανοίξουν» οι πόρτες στις 
ανεκμετάλλευτες κοιτίδες της αρκτι¬ 
κής, μιας και τα αποθέματα πετρελαί¬ 
ου μειώνονται. 

Το ζήτημα, όμως, του πετρελαίου είναι 
περιπλοκότερο από το τι τρέχει στη 
Μέση Ανατολή ή και τα συγκεκριμένα 
όρια των αποθεμάτων του. Αρκεί να 
αναφερθεί παραδειγματικά ότι, στις 
15/10/07, η τιμή του χρυσού έφτασε 
στο υψηλότερο πικ της για τα τελευ¬ 
ταία 27 χρόνια, κάτι που αποτελεί ιστορικά μία από τις βασικές αιτίες αύξη¬ 
σης του πετρελαίου. Κι αν αυτό μας δίνει μία ακόμη εξήγηση, είναι σημαντικό 
να συνυπολογίσουμε πως η αύξηση της τιμής του χρυσού λειτουργεί και ως 
φραγμός για την περαιτέρω πτώση του δολαρίου. Διόλου άσχετος λόγος, αφού 
αφορά στην φροντίδα του νομίσματος της ισχυρότερης οικονομίας του κό¬ 
σμου -του αμερικανικού- και συνακόλουθα της σχέσης που έχει με την ευρύ¬ 
τερη κίνηση της παγκόσμιας οικονομίας. Προσθέτοντας στη λίστα των αιτιών 
αύξησης του πετρελαίου, την προηγούμενη ημέρα (πάλι στις 15/10/07), ο χαλ¬ 
κός, η σόγια, το σιτάρι, το βαμβάκι, ο καφές, το κακάο και οι ζωοτροφές είχαν 
διψήφια εκατοστιαία αύξηση των κερδών τους. Κέρδη που 
οφείλονται στη συνεχή αύξηση της τιμής του πετρελαίου 
μέσα στα χρόνια. Χαρακτηριστικά, σε πολλά μέρη έγινε 
αντικατάσταση της βενζίνης από την αιθάλη, τόσο εξαιτί- 
ας προηγούμενων αυξήσεων του πετρελαίου, όσο και των 
υποτιθέμενων οικολογικών σχεδίων. Η αιθάλη παράγεται 
από το καλαμπόκι κι έτσι αρκετά στρέμματα σιταριού ή 
σόγιας ανακαταλήφθηκαν από αυτό, προκαλώντας νέες 
αυξήσεις στις τιμές των σιτηρών και κατ’ επέκταση του 
πετρελαίου. Και η αύξηση της τιμής του πετρελαίου αυξά¬ 
νει, με τη σειρά της, τις τιμές των πρώτων υλών (σπόρων, 
μετάλλων, κλπ) και ο κύκλος δεν σταματά πουθενά... «Το 
πετρέλαιο, συνεπώς, δεν είναι το μόνο αγαθό που βρίσκε¬ 
ται σε γλέντια...». Κι αυτά τα κέρδη είναι που επιτρέπουν 
στην παγκόσμια οικονομία να κινείται και να κερδίζει... 

Αναρωτώμενοι ποιά μπορεί να είναι η εμπλοκή των κοινω¬ 
νιών σε όλον αυτόν τον «κύκλο κίνησης» της παγκόσμιας 
οικονομίας, η απάντηση εστιάζεται, με την πρώτη ματιά, 


σ’ ένα κυρίως σημείο: της ζήτησης-κατανάλωσης, που είναι και ο παράγοντας 
που συμπεριλαμβάνουν και υπολογίζουν οι διαχειριστές της ελεύθερης αγο¬ 
ράς. Εντούτοις, πρέπει να σημειωθεί πως μια ενδεχόμενη πρόταση μείωσης της 
ζήτησης πρώτων υλών και των παραγώγων τους από τις κοινωνίες -δηλαδή 
σε αγαθά αναγκαία για την επιβίωση- είναι μάλλον αδύνατη. Κι αν η ελεύθε¬ 
ρη αγορά συμπεριλαμβάνει και υπολογίζει τον παράγοντα της κατανάλωσης 
για το πώς θα κινηθεί ή θα στοχεύσει, αυτό για το οποίο βασικά παλεύει είναι 

η διεύρυνση, ολοένα και περισσότερο, 
των βαθμών ελευθερίας των κινήσεων 
της και κατ’ επέκταση των κερδών της. 
Ακόμα κι αν γι’ αυτό απαιτείται η λήψη 
υψηλών ρίσκων και στοιχημάτων, όπως 
για παράδειγμα, «να αναγκάσουν να 
φτάσει, πολύ σύντομα, η τιμή του πετρε¬ 
λαίου στα 100$ το βαρέλι, έτσι ώστε να 
τεστάρουν την εμπιστοσύνη των χρη¬ 
ματιστηρίων παγκοσμίως» (ΡγηποΗοο 
Β ίαηοΐι από την ΜυτίΠ Εγποΐι). Κάτι το 
οποίο έγινε το επόμενο διάστημα. Στην 
περίπτωση που συνολικά αυτή η προ¬ 
σπάθεια αποτύχει, έχουν ως δικλείδα 
ασφαλείας την επένδυση σε «εναλλα¬ 
κτικό -άγνωστο- κεφάλαιο», οπότε και 
θα υπάρξει μια νέα ισορροπία (έστω 
και εύθραυστης) προσφοράς-ζήτησης 
και άρα κίνησης και κερδών. Ενώ αν 
πετύχει, τότε, αφενός θα έχουν κερδίσει 
χρόνο τόσο για στοιχήματα και δοκιμές 
σε νέα ή ανεκμετάλλευτα εδάφη του κα¬ 
πιταλισμού όσο και για νέες διαπραγματεύσεις στους γεωπολιτικούς ελιγμούς 
και, αφετέρου, θα έχουν κατοχυρώσει μία υπερβολικά υψηλή τιμή του πετρε¬ 
λαίου, και άρα όλων των υπολοίπων πρώτων υλών, κάτι που συνεπάγεται 
υπέρογκα κέρδη. 

Το λογικό ερώτημα που προκύπτει για το ποια εν τέλει είναι η σχέση των κοι¬ 
νωνιών με όλα αυτά τα «σχέδια» και τα «γλέντια» κερδών παγκοσμίως, είναι 
από καιρό απαντημένο και βιωμένο... Αντιστρόφως ανάλογη και εχθρική! 


Κατά το κλείσιμο της 
ύλης του εντύπου και 
την ηλεκτρονική του 
επεξεργασία τρία πολύ σοβαρά ζητήματα δι¬ 
αδραματίζονταν στο προσκήνιο των εξελίξε¬ 
ων. Το πρώτο αφορά τον πολύμηνο ισραηλινό 
στρατιωτικό και οικονομικό αποκλεισμό της 
Λωρίδας της Γάζας (απαγόρευση μετακίνησης, 
απόλυτη έλλειψη σε διατροφικά και φαρμακευ¬ 
τικά είδη πρώτης ανάγκης), που πρόσφατα συν¬ 
δυάστηκε με διακοπή και της ηλεκτροδότησης, 
μετατρέποντας έτσι αυτή τη μικρή λωρίδα δια¬ 
βίωσης 1,5 εκατομμυρίου παλαιστινιών (έκταση 
αντίστοιχη της Άνδρου) από τη μεγαλύτερη φυ¬ 
λακή του κόσμου στον εν δυνάμει μεγαλύτερο 
ανοιχτό τάφο στην ιστορία της ανθρωπότητας. 
Η ανατίναξη, ωστόσο, του συνοριακού τείχους 
με την Αίγυπτο από μαχητές της Χαμάς κι η 
μαζική είσοδος παλαιστινιών στα αιγυπτιακά 
εδάφη για ανεφοδιασμό έδωσαν μια έστω πρό¬ 
σκαιρη ανάσα. Το δεύτερο αφορά τις σαρωτι- 
κές αστυνομικές επιχειρήσεις σκούπας κατά 
μεταναστών στο λιμάνι της Πάτρας, τη μετα¬ 
φορά και τον εγκλεισμό τους στα υπόγεια του 


μεγαλύτερου στρατο¬ 
πέδου συγκέντρωσης 
της επικράτειας στην 
Π. Ράλλη (στο ύψος του Ρέντη) καθώς και τον 
περιμετρικό αποκλεισμό (σε στυλ ισραηλινού 
στρατού γύρω από τη Λωρίδα της Γάζας) του 
προσφυγικού καταυλισμού στην Πάτρα, όπου 
διαμένουν υπό άθλιες συνθήκες πάνω από 2000 
πρόσφυγες -κυρίως αφγανοί- με σκοπό τη συ¬ 
νολική «εκκαθάριση» της περιοχής και την ισο- 
πέδωση των παραπηγμάτων. Το τρίτο αφορά 
την προοπτική κατασκευής εργοστασίου παρα¬ 
γωγής ηλεκτρικής ενέργειας δυναμικής 880Μλν 
(μεγαλύτερο από αυτό στο Κερατσίνι) από τη 
ΧΑΛΥΒΟΥΡΓΙΚΗ ΑΕ των Αγγελόπουλων 
αφού υπογραφεί σχετικό μνημόνιο με τη ΔΕΗ 
και το Υπουργείο Ανάπτυξης. Η μονάδα προ- 
βλέπεται να λειτουργήσει εντός του χώρου της 
χαλυβουργίας στην Ελευσίνα, σε έκταση 500 
στρεμμάτων που έχει προκύψει από επιχωμά- 
τωση της θάλασσας. Και στα τρία αυτά σοβα¬ 
ρότατα θέματα θα αναφερθούμε εκτενώς στο 
επόμενο τεύχος. 


Λίγο πριν χην έκδοση 

ΕπικαΤρότητα 


Ανοίγουν οι δρόμοι 



■ 

για τσιμεντοποίηση 


έα σελίδα στην τουριστική ανά¬ 
πτυξη» και «πλατιούς δρόμους για 
επενδύσεις τουριστικής φύσεως» 
ανοίγει το ειδικό χωροταξικό πλαίσιο για τον 
τουρισμό που δόθηκε σε δημόσια διαβούλευση 
από τον υπουργό ΠΕΧΩΔΕ, Γιώργο Σουφλιά, 
τον περασμένο Μάιο. Το σχέδιο που αυτή τη 
στιγμή βρίσκεται στα συρτάρια του υπουρ¬ 
γείου, αλλά σύντομα πρόκειται να συζητηθεί, 
δημιουργεί έναν άλλο χάρτη με βάση τον του¬ 
ρισμό, παρουσιάζοντας ποιες περιοχές είναι 
κατάλληλες για τουριστική εκμετάλλευση και 
θέτοντας τους όρους για το ποια μορφή θα 
έχει αυτή. Με άλλα λόγια, το σχέδιο μοιάζει με 
χάρτη που οδηγεί στους θησαυρούς και κλείνει 
το μάτι στους όπου γης επενδυτές που λιγου¬ 
ρεύονται ανεκμετάλλευτα μέχρι στιγμής φιλέ¬ 
τα γης για να τα οικοπεδοποιήσουν χτίζοντας 
κάθε λογής τουριστικό κατάλυμα, από μεγά¬ 
λες ξενοδοχειακές μονάδες μέχρι τουριστικές 
κατοικίες και γήπεδα γκολφ αλλά και μια σύν¬ 
θεση όλων αυτών με τη δημιουργία ολόκληρων 
παραθεριστικών χωριών. 

Το ειδικό χωροταξικό πλαίσιο για τον τουρισμό 
είναι κομβικής σημασίας για την ανάπτυξη της 
τουριστικής κατοικίας, ένα μοντέλο που απο- 
φέρει πολλά έσοδα και μια αγορά με τεράστια 
ζήτηση, στην οποία η Ελλάδα δεν έχει ακόμα 
επενδύσει. Τώρα, όμως, σιγά σιγά τα εμπό¬ 


δια καταρρέουν, ο δρόμος για τσιμεντοποίηση 
των ακτών θα ανοίξει και οι κερδοσκόποι του 
Γ63ΐ 6$ΐ3ΐε ανασκουμπώνονται περιμένοντας 
το πράσινο φως για να ορθώσουν παντού τα 
κουτάκια τους. 

Πρόκειται για την υιοθέτηση ενός μοντέλου 
που έχει αναπτυχθεί έντονα στο εξωτερικό και 
ειδικά στις άλλες μεσογειακές χώρες, καθώς 
υπάρχει μεγάλη ζήτηση κυρίως από βορειοευ- 
ρωπαίους. Υπολογίζεται ότι περίπου 1 εκατ. 
Ευρωπαίοι ενδιαφέρονται να αποκτήσουν δεύ¬ 
τερη κατοικία στην Ελλάδα, ενώ στην Ισπανία, 
που αντιμετωπίζει πρόβλημα τσιμεντοποίησης 
των ακτών ακριβώς από την ανάπτυξη της 
τουριστικής κατοικίας, από τους περίπου 55 
εκατ. τουρίστες που επισκέπτονται ετησίως τη 
χώρα, τα 37 εκατ. έχουν αγοράσει κατοικία εκεί 
(Ημερήσια). Το μοντέλο αυτό περιλαμβάνει κα¬ 
τασκευή «τουριστικών χωριών», στα οποία θα 
περιλαμβάνεται ξενοδοχειακή μονάδα πολλών 
αστέρων διαφόρων μορφών/τύπου, τουριστι¬ 
κών επιπλωμένων επαύλεων, διάφορες εγκα¬ 
ταστάσεις όπως συνεδριακό κέντρο, γκολφ, 
κέντρα θαλασσοθεραπείας, $ρ3 κ.λπ., αλλά και 
σπίτια τα οποία θα μπορούν να πουληθούν σε 
ιδιώτες για σταθερό παραθερισμό. 

Πέρα όμως από την τουριστική κατοικία και τα 
άλλα τουριστικά καταλύματα, δύο σημεία, με¬ 
ταξύ πολλών άλλων, παρουσιάζουν ενδιαφέ¬ 
ρον: α) «προτείνεται η αξιοποίηση έως και 2% 
της έκτασης βραχονησίδων και ακατοίκητων 


νησιών που δεν διαθέτουν φυσικά χαρακτηρι¬ 
στικά που επιβάλλουν την απόλυτη προστασία 
τους», άρα ετοιμάζεται να ανάψει το πράσινο 
φως για εκμετάλλευση κάθε κομματιού γης, 
β) «προτείνεται η δημιουργία εγκαταστάσεων 
γκολφ στις ευρύτερες περιοχές Αθήνας, Θεσ¬ 
σαλονίκης, Πάτρας, Βόλου, Ιωαννίνων, στην 
Κρήτη, την Κέρκυρα, τη Ρόδο, τη Ζάκυνθο και 
στους Νομούς Ηλείας, Μεσσηνίας και Χαλκιδι¬ 
κής και μόνο έπειτα από την εξασφάλιση των 
αναγκών σε νερό της περιοχής». Πίσω από την 
προώθηση ενός τουριστικού μοντέλου που θα 
προσελκύει συγκεκριμένης οικονομικής δυνα¬ 
τότητας επισκέπτες (υψηλού επιπέδου όπως 
τους ονομάζουν) κρύβεται ο κίνδυνος της οι¬ 
κολογικής καταστροφής λόγω της άντλησης 
υδάτινων πόρων και μάλιστα τη στιγμή που το 
νερό εμπορευματοποιείται. 

Αυτό είναι ένα από τα πολλά πρόσωπα της 
ανάπτυξης. Αυτό είναι το τουριστικό της πρό¬ 
σωπο, που όσο και να θέλει να φτιασιδώνεται 
χρησιμοποιώντας ως κάλυμμα τις εντυπωσι¬ 
ακές διαφημίσεις που καλούν στην εξωτική 
Ελλάδα, παραμένει το ίδιο επικίνδυνο και σκο¬ 
τεινό. Γιατί τουριστική δραστηριότητα σημαίνει 
επέμβαση στο περιβάλλον, στη φύση και στις 
ανθρώπινες κοινότητες. Επέμβαση με επιπτώ¬ 
σεις που φανερώνουν ότι η αειφόρος ανάπτυ¬ 
ξη δεν είναι παρά το εγκληματικό πρόσωπο της 
ανάπτυξης με γυαλιστερό όμως περιτύλιγμα. 



> 

...οι δύσειβ-οπό-σπάσμοτο-οι δύσειε-από-σπάσματα-οι δύσειε-από-σπάσματα-οι δι 



Α ρχές του περασμένου Οκτώβρη, και μια μέρα από 
αυτές («παγκόσμια ημέρα κατά της φτώχιας» έχει 
ονομαστεί), κάθε λογής «υπεύθυνοι», αναλυτές, 
στατιστικολόγοι, επιστήμονες, εκπρόσωποι, υπάλληλοι «μη» 
κυβερνητικών οργανώσεων, διάφοροι «ευαισθητοποιημένοι» 
πολιτικοί και δημοσιογραφίσκοι, μέσα από ραδιόφωνα, 
τηλεοράσεις και εφημερίδες, αφού φτιασίδωσαν το 
δήθεν ανεύθυνο και ανθρωπιστικό προσωπείο τους, 
υπενθυμίζοντας μας ότι υπάρχει φτώχια κι αδικία σε αυτόν 
τον κόσμο, ανέφεραν στοιχεία και αριθμούς σχετικά με τις 
ανισότητες που επικρατούν στον πλανήτη. 

Και είναι πραγματικά «σοκαριστικό» (χωρίς αυτό βέβαια να 
σημαίνει ότι πέφτει κανείς από τα σύννεφα) όταν ακούς ότι 
«πέντε εκατομμύρια παιδιά κάτω των πέντε ετών πεθαίνουν 
κάθε χρόνο από ασιτία» και ότι κάθε έξι δευτερόλεπτα που 
περνούν -σύμφωνα με τις στατιστικές- συνεπάγονται και τον 
θάνατο ενός παιδιού από έλλειψη τροφής... Εσαεί! Ή ακόμα 
όταν ακούς, σύμφωνα πάλι με τους «ειδικούς», ότι «κάθε 
μέρα που περνά πάνω από ογδόντα πέντε εκατομμύρια 
άνθρωποι τελειώνουν τη μέρα τους μη έχοντας καθόλου 
φαγητό στο τραπέζι τους». 

Πόσα και ποια συναισθήματα, εκτός της δεδομένης οργής, 
γεννιούνται μόνο με ογδόντα πέντε δευτερόλεπτα σκέψης 
για τα παραπάνω; 

Επίσης, δεν «ανησυχήσαμε» για το τι φθάνει στο δικό μας 
τραπέζι, όταν ακούσαμε από τους ίδιους ότι «τρόφιμα δύο 
ταχυτήτων παράγονται και προωθούνται στην παγκόσμια 
αγορά», τα πρώτα αρίστης ποιότητας και πανάκριβα για 
τους λίγους και εκλεκτούς αυτού του πλανήτη, οπότε και 
απλησίαστα -ακόμα και σαν εικόνα- για τους υπόλοιπους. 
Και δεν «ανησυχήσαμε» γιατί αυτή η είδηση δεν είναι τόσο 
επίπονη για τους εδώ κατοίκους των περιοχών μας, τους 
πρωτοκοσμικούς πελάτες των Είάΐ, των €3ΓΓ6ίοιΐΓ, των 
Μαρινοπουλέων, τους Κουτσοβολεμένους στα τρόφιμα της 
«δεύτερης ταχύτητας», των φθηνότερων και «αμφιβόλου 
ποιότητας» -όπως ονομάστηκαν, όσο για τους «δύστυχους» 
αυτού του κόσμου ή, αλλιώς, τους ανθρώπους σε εισαγωγικά, 
αυτούς που πεθαίνουν υποσιτισμένοι, με τη «ζωή» και τον 
θάνατό τους να αποτελεί στατιστικό μέγεθος σε μισθωμένα 
χέρια «ευαισθητοποιημένων» αναλυτών. 

Κι ενώ από τη μια, όσο και να προσπαθηθεί, δεν θα είναι ποτέ 
εφικτό να χωρέσουν σε αριθμούς και λίστες καταχώρησης 
ο πόνος, η αγωνία, ο τρόμος, τα δάκρυα, η απόγνωση ή 
η απώλεια ενός ανθρώπου λόγω υποσιτισμού ή έλλειψης 
πόσιμου νερού και εν μέσω επιδημιών, από την άλλη, η 
εικόνα του βιώματος αρχίζει να θολώνει και τέλος σαρώνεται 
κυριολεκτικά από τη διαπίστωση των «ειδικών» σχετικά με 
τη σύγχρονη μάστιγα της παχυσαρκίας (αποτέλεσμα του 
«δυτικού» τρόπου ζωής), που αναφέρει ότι «ο αριθμός των 
υπέρβαρων ξεπέρασε σε παγκόσμιο επίπεδο τον αριθμό των 
υποσιτιζόμενων». «Αναμενόμενο», θα πει κανείς. 

Και όντως αυτό το «αναμενόμενο» βοηθά στο να μην ιδρώνει 
και πολύ το αυτί μας όταν πληροφορούμαστε, λόγου χάρη, 
ότι η Αφρική, της οποίας οι κάτοικοι λιμοκτονούν, έχει 
μετατραπεί σε σκουπιδοτενεκέ του δυτικού κόσμου, καθώς 
πληθαίνει η ανεξέλεγκτη απόρριψη κάθε είδους απόβλητου 
του «πολιτισμένου κόσμου». Με πρόσφατο παράδειγμα αυτό 
του Κονγκό, όπου, στον ομώνυμο και μεγαλύτερο ποταμό 
που διασχίζει τη κεντρική Αφρική, εντοπίστηκαν δεκαεπτά 

ισειε-απο-σπασματα-οι όυσειε-απο-σπασματα-οι όυσειε-απο-σπασματα-οι όυσειε... 

Περί θανάτου και λεηλασίαδ ανθρώπων, 
ζώων, φυτών, γη5, αέρα, υδάτων... 

...περί καταστροφών, κλιματικών αλλαγών 
και «οικολογικών ανησυχιών» 


τόνοι ραδιενεργών απόβλητων. Ή όταν μαθαίνουμε 
ότι ο «πολιτισμένος κόσμος», προκειμένου να καλύψει 
την παγκόσμια ζήτηση της αγοράς σε φοινικέλαιο, 
το οποίο «απαιτείται» για την παραγωγή προϊόντων 
διατροφής, καλλυντικών και βιοκαυσίμων, έχει επιβάλει 
τον αφανισμό των δασών της Ινδονησίας. Όσο για τον 
Αμαζόνιο, του οποίου η λεηλασία είναι δύσκολο να 
περιγράφει (μόνο στο Εκουαδόρ έχει λεηλατηθεί η μισή 
έκταση των τροπικών δασών του), σύμφωνα πάντα 
με τους αριθμούς και τις στατιστικές των «ειδικών», 
υπολογίζεται ότι κάθε μέρα, διαρκώς και εσαεί, 
καίγονται καταστρέφονται και αποψιλώνονται τρία 
τετραγωνικά χιλιόμετρα δάσους. Χωρίς να χρειάζεται 
να αναφερθεί το «αναμενόμενο» της εγκατάστασης 
εταιρειών κοπής ξύλου και πολυεθνικών σόγιας, 
του εκτοπισμού κοινοτήτων ιθαγενών, της χάραξης 
δρόμων για την ευκολότερη πρόσβαση στις διαρκώς 
ανανεούμενες εκτάσεις λεηλασίας, ούτε των αμέτρητων 
ειδών φυτών και ζώων που εξαφανίζονται για πάντα, 
ούτε της καταστροφής των ποταμών που κατάντησαν 
μέσα μαζικής εναπόθεσης αποβλήτων εταιριών και 
μεταφοράς κορμών δέντρων, «παρέχοντας» τις πρώτες 
ύλες για τις «ανάγκες» του «πολιτισμένου» κόσμου των 
αφεντικών. 

Όσο για τους ωκεανούς, αυτές τις «υδάτινες χωματερές» 
του καπιταλισμού, η κατάσταση έχει ξεφύγει, καθώς 
υπολογίζεται ότι από τις αρχές τις δεκαετίας του 
εβδομήντα μέχρι σήμερα, στις ακτογραμμές και 
στα θαλάσσια οικοσυστήματα εκατόν δώδεκα 
χωρών, έχουν χυθεί -μόνο από ατυχήματα- πάνω 
από έξι εκατομμύρια τόνοι πετρελαίου. Δηλαδή, 
στατιστικά, και με δικό μας υπολογισμό - «έτσι για 
να συνεισφέρουμε» κι εμείς στη θλιβερότητα των 
αριθμών- από τις αρχές της δεκαετίας του εβδομήντα 
έως τώρα χύνονται διαρκώς και αδιάκοπα, εξίμισυ 
λίτρα πετρελαίου το δευτερόλεπτο. Αξιοσημείωτο 
είναι ότι, στη συγκεκριμένη έρευνα, στον αριθμό των 
έξι εκατομμυρίων έχουν υπολογιστεί μόνο οι διαρροές 
πετρελαίου πάνω από τους τριάντα τέσσερις τόνους, 
ενώ οι άπειρες «μικρότερες» είναι ανυπολόγιστες. Και 
αν προσθέσουμε τους ατελείωτους τόνους αποβλήτων, 
προϊόν της βαριάς βιομηχανίας και της αδιάκοπης 
επεξεργασίας ορυκτών και μεταλλευμάτων, τους 
τόνους των ρύπων και των σκουπιδιών από τα κάθε 
είδους μηχανοκίνητα πλεούμενα, την αχαλίνωτη αλιεία 
και τις πυρηνικές δοκιμές, γίνεται κατανοητό ότι το 
«αναμενόμενο» παραείναι καταστροφικό. 

Έτσι λοιπόν, «αναμενόμενα», «μοιραία» και 
«αναπόφευκτα», ερχόμαστε στην εποχή της έντασης 
των «ακραίων καιρικών φαινομένων» και των 
δεκάδων χιλιάδων νεκρών από τις συχνές, πλέον, 
καταστροφικές «επισκέψεις» ξηρασιών, πλημμυρών, 
τυφώνων, ανεμοστρόβιλων. Με την πιο πρόσφατη 
περίπτωση αυτή στις Ηνωμένες Πολιτείες της 
Αμερικής, όπου στις αρχές Φλεβάρη και σε διάστημα 
σαράντα οκτώ ωρών καταγράφηκαν εξήντα εννέα 
ανεμοστρόβιλοι, προκαλώντας τον θάνατο δεκάδων 
ανθρώπων και ανυπολόγιστες καταστροφές. Ή την 
περίπτωση του Μπαγκλαντές τον περασμένο Νοέμβρη, 


όπου πλημμυρισμένες πόλεις και χωριά, έπειτα από το 
ξέσπασμα τυφώνα, ξέβρασαν χιλιάδες νεκρούς και 
άφησαν πίσω τους τρία εκατομμύρια άστεγους. 

Και από εκεί στις «κλιματικές αλλαγές», οι οποίες 
στη γλώσσα της «αμέτοχης» επιστήμης ορίστηκαν 
ως «το αποτέλεσμα που έχει πάνω στη ζωή της γης 
η συστηματική καταστροφή της», αυτή δηλαδή που 
προέρχεται από την καπιταλιστική λεηλασία των 
φυσικών πόρων και των ανθρώπινων κοινωνιών. Από 
αυτό το πολιτικό-οικονομικό σύστημα, που εδώ και 
δύο αιώνες με όπλα του τη βιομηχανική ανάπτυξη, 
την τεχνολογία και την επιβολή ενός εξοντωτικού 
για τον άνθρωπο και τη φύση μοντέλου παραγωγής 
και κατανάλωσης με άξονα το ανταγωνισμό και την 
κερδοφορία, συνεχίζει να σκορπά τον θάνατο παντού. 
Και τώρα το «αναμενόμενο» ανακοινώνει ότι στην 
Αρκτική (εκεί όπου τα παγόβουνα μετατρέπονται 
κυριολεκτικά σε παγάκια) καταγράφηκε, τον 
περασμένο Οκτώβρη, η υψηλότερη θερμοκρασία όλων 
των εποχών, η οποία έφτασε τους συν είκοσι δύο 
βαθμούς Κελσίου. 

Και να, όμως, που τελικά το «αναμενόμενο» έγινε 
τάχιστα κι αναπόφευκτα γεγονός, κι όσο στην αρχή 
κι αν φάνταζε μακρινός εφιάλτης που εμφανιζόταν 
σαν επισκέπτης στις εφημερίδες, στα περιοδικά και 
στους δέκτες των σπιτιών μας με την μορφή εικόνας 
και πληροφορίας, μετατράπηκε τώρα σε ανεπιθύμητο 
πολιορκητή του γεωγραφικού χώρου στον οποίο 
βρίσκεται και η «φτωχή πλην τίμια Ελλαδίτσα». Και 
είτε εμφανίζεται πλέον με την πραγματικότητα των 
εμπρησμών σε ολόκληρη τη χώρα, για την περαιτέρω 
και ανέξοδη επέκταση του ντόπιου κεφαλαίου με 
στόχο την πολυεπίπεδη «αξιοποίηση» των εκτάσεών 
της, είτε με την πραγματικότητα του φαινομένου 
του θερμοκηπίου από τις εκπομπές αερίων και της 
συνακόλουθης αύξησης της θερμοκρασίας, είτε 
κάνοντας την παρουσία του ακόμα πιο αισθητή, με 
την πραγματικότητα των «χαμηλής έντασης» -προς το 
παρόν- «ακραίων καιρικών φαινόμενων». Γι’ αυτό και 
δεν ξεχνάμε την περίπτωση της Ηλείας, η οποία ενώ 
«έβοσκε» φαινομενικά μακριά από όλα αυτά, μες τα 
λιβάδια και την ηρεμία της καταπράσινης ανεμελιάς 
της και σε σύντομο χρονικό διάστημα σημαδεύτηκε 
από τις καταστροφικές πυρκαγιές, τις «αναμενόμενες» 
πλημμύρες και το κλείσιμο αρκετών αγροτικών δρόμων 
λόγω κατολισθήσεων, της έμελλε να αντιμετωπίσει 
και την «επίσκεψη» ανεμοστρόβιλου που έπληξε την 
κωμόπολη Βαρθολομιό, παρασύροντας στο πέρασμά 
του στέγες σπιτιών και κάθε είδους κατασκευές. Ή, 
ακόμα, την περίπτωση του ανεμοστρόβιλου που έπληξε 
το Λουτούφι Βοιωτίας και τη συνοικία Πυρί στη Θήβα, 
όπου η φευγαλέα εικόνα από δελτίο ειδήσεων των 
ξέσκεπων σπιτιών και των ξεριζωμένων δέντρων ,που 
αιωρούνταν πάνω από αναποδογυρισμένα αυτοκίνητα 
και κατέληγαν πάνω σε κτίρια, θύμισε χολιγουντιανή 
ταινία. 

Και όπως ήταν «αναμενόμενο» και προφανές ότι τα 
αφεντικά δεν θα ήταν -και δεν είναι- διατεθειμένα να 
περιορίσουν τις ορέξεις τους, αφού ακόμα και στην 


αντιμετώπιση του φαινομένου του θερμοκηπίου τα 
μέτρα που έλαβαν ήταν η ίδρυση του «παγκοσμίου 
χρηματιστηρίου ρύπων», τοποθετώντας την μόλυνση 
στο πεδίο της «ελεύθερης» αγοράς, όπου η κάθε χώρα 
μπορεί να αγοράζει ή να πουλάει δικαιώματα ρύπων, 
αυτό που έμελλε να αλλάξει -και τελικά άλλαξε- ήταν 
η όψη της λεηλασίας. Έτσι, το πρόβλημα που γεννά ο 
καπιταλισμός έρχεται τώρα να το «λύσει» ο «πράσινος 
καπιταλισμός» και η καταστροφική ανάπτυξη να 
αντικατασταθεί από την «αειφόρο». Μέσα από τη 
χρηματοδότηση ερευνών και προγραμμάτων και τη 
δημιουργία κερδοσκοπικών επιχειρήσεων γύρω από 
«εναλλακτικές» μορφές ανάπτυξης και ενέργειας, η 
καταστροφή μπορεί να συνεχίζεται αέναα, να είναι 
κερδοφόρα και πάνω από όλα να σερβίρεται σε 
«οικολογική» συσκευασία. 

Κι έτσι, πλέον, διανύουμε την περίοδο των «πράσινων 
μηνυμάτων», όπου οι «οικολογικές ανησυχίες» με 
τις «δανε ιΐιε ρΗηεϊ» ευαισθησίες διαφημίζονται πλάι 
στα προϊόντα των βιομηχανιών, προτρέποντάς μας 
ταυτόχρονα να μειώσουμε την κατανάλωση ενέργειας 
στα σπίτια μας, προσάπτοντας μας, ουσιαστικά, 
«ατομικό μερίδιο ευθύνης» στην καταστροφή του 
πλανήτη. Λες και γι’ αυτή την καταστροφή, αποτέλεσμα 
της απρόσκοπτης απληστίας των κυρίαρχων για την 
απόκτηση όλο και περισσοτέρων κερδών και εξουσιών, 
ευθύνεται γενικώς και αορίστως ο άνθρωπος. Εκεί, 
όμως, που πέφτουν οι μάσκες και αποκαλύπτεται 
το «μεγαλείο» στο αιμοσταγές προσωπείο τους, είναι 
στην περίπτωση της Αρκτικής, όπου οι παγκόσμιες 
ηγεμονίες έσπευσαν να κατοχυρώσουν κυριαρχικά 
δικαιώματα στην περιοχή, διότι μπορεί βέβαια τα 
παγόβουνα, έπειτα από όλα αυτά, να λιώνουν το ένα 
μετά το άλλο, ωστόσο ανοίγονται νέες προοπτικές 
λεηλασίας, μιας και η πρόσβαση για την περεταίρω 
εκμετάλλευση σημαντικών ποσοτήτων πετρελαίου 
και φυσικού αερίου είναι εφικτή. Και όλα αυτά, σε μια 
παράσταση «νέων επενδυτικών ευκαιριών» που δίνεται 
στην ευρύτερη περιοχή, με φόντο την ανάπτυξη της 
«τουριστικής βιομηχανίας» και την πραγματοποίηση 
«οικολογικών» εκδρομών, με «αξιοθέατα» τόσο την 
καταστροφή, όσο και τα εναπομείναντα είδη του 
ζωικού «Βασιλείου» που δύει. 

Αυτά κι άλλα πολλά συμβαίνουν σε αυτόν τον -κατά 
τα άλλα- θαυμαστό πλανήτη, ο οποίος, μπρος στο 
προφανές της καταστροφής και σε πείσμα των 
καιρών, εξακολουθεί και στριφογυρίζει στο διάστημα, 
με συγκάτοικους όλους εμάς: τους θύτες, τα θύματα, 
αυτούς που πλουτίζουν, αυτούς που λιμοκτονούν, 
αυτούς που απλά επιβιώνουν, αυτούς που παρατηρούν, 
αυτούς που επανα-παύονται, αυτούς που ανησυχούν, 
αυτούς που αγανακτούν, αυτούς που καταγγέλλουν 
αλλά κι αυτούς που αυτοοργανώνονται ενάντια στα 
«αυτονόητα» και τα «αναμενόμενα», με όπλα τους την 
αντίσταση, την αλληλεγγύη και την αυθάδεια απέναντι 
σε κάθε στοιχειωμένη βεβαιότητα ότι θα συνεχίσουμε 
να ζούμε όπως έχει. 

Τ ο βιολογικό 

σώμα εμφανίζε¬ 
ται ως σταθερή 
και πολιτικά ουδέτερη 
οντότητα, μια οντό¬ 
τητα πέραν της ιστο¬ 
ρίας, του πολιτισμού, 
της γλώσσας και της 
γεωγραφίας. Έτσι, οι 
κατηγορίες του φύλου 
-το δίπολο άνδρας- 
γυναίκα- προτείνονται 
ως οικουμενικές κατηγορίες που έχουν 
βιολογικό υπόβαθρο. 

Στο σώμα εγγράφονται κοινωνικοί 
κανόνες, νόρμες και πεδία διαπραγ¬ 
μάτευσης πολλαπλών ταυτίσεων με το 
βέβηλο, το καθαρό, το απρεπές, την αρ- 
τιμέλεια, την κανονικότητα, την ικανό¬ 
τητα. Πρόκειται για τη διαδικασία κανο- 
νικοποίησης του σώματος: το πρότυπο 
του επιδιωκόμενου σώματος είναι εκεί¬ 
νο του λευκού, καθαρού, υγιούς, γυ¬ 
μνασμένου, όμορφου (αποσιωπώντας 


πάντα όλες τις δι¬ 
αδικασίες που δι¬ 
αμορφώνουν ένα 
τέτοιο σώμα), σε 
αντιδιαστολή με το 
σώμα ενός Τσιγγά¬ 
νου που «μυρίζει», 
το σώμα που κου¬ 
τσαίνει, το ερμα¬ 
φρόδιτο σώμα. 

Ο πολιτισμός δια- 
πλάθει την ίδια τη 
«φυσιολογία» του ανθρώπινου σώμα¬ 
τος μέσω της εγγραφής πολιτισμικών 
κωδίκων και συμβολισμών στις ίδιες 
τις σωματικές έξεις των ανθρώπων. 
Για παράδειγμα, ενώ στην Ελλάδα η 
διαδικασία αποτρίχωσης των γυναι¬ 
κών είναι μια συνηθισμένη πρακτική 
για «υγιεινή» και «καλαισθησία», στη 
Γερμανία όχι· η κάλυψη ρυτίδων στους 
ανθρώπους του δυτικού κόσμου απο¬ 
τελεί μια διαδικασία που ένα μέλος της 
φυλής των Μασάι δεν θα ακολουθούσε 


προκειμένου να συμβαδίσει με το πρό¬ 
τυπο της νεότητας. 

Οι εξουσιαστικοί μηχανισμοί, ως πλέγ¬ 
μα κανονιστικών πρακτικών, συμμε¬ 
τέχουν καίρια στη διαμόρφωση του 
εαυτού, εγκαθιδρύοντας και περιφρου- 
ρώντας τα όρια του σώματος. Το ίδιο 
το υποκείμενο πλέον επιδιώκει το φα- 
ντασιακό ιδανικό για το σώμα με απο¬ 
τέλεσμα να προστατεύεται το ισχύον 
καθεστώς και να αναπαράγονται πολ¬ 
λές μορφές ανισοτήτων (κοινωνικές- 
διαπροσωπικές). 

Συγχρόνως, τις τελευταίες δεκαετίες, 
υπό το φως των εξελίξεων στο πεδίο 
των αναπαραγωγικών τεχνολογιών, 
η εξουσία προτάσσει τη μεγιστοποί¬ 
ηση της αξιοποίησης του σώματος, ή 
αλλιώς την πολυ-λειτουργικότητά του 
στην υπηρεσία των διευρυνόμενων 
απαιτήσεων της εξουσίας. Πρόκειται 
για ένα πειθήνιο σώμα που υποτάσσε¬ 
ται, που οφείλει να χρησιμοποιηθεί για 


τις ανάγκες της αποδοτικότητας στην 
εργασία, στο σεξ, στην αναπαραγωγή, 
στην άσκηση ή στο θέαμα, ανάλογα με 
τις απαιτήσεις της περίστασης και πά¬ 
ντα με σκοπό το κέρδος. 

Στις δυτικές καπιταλιστικές κοινωνί¬ 
ες της κατανάλωσης, το πρότυπο του 
υγιούς σώματος και του σώματος σε 
φόρμα, μέσω του οποίου αρθρώνονται 
οι πολιτισμικές αξίες της δύναμης, της 
νεότητας και της ανταγωνιστικότητας, 
αφορά και τα δυο φύλα, αν και με άνι- 
σους όρους. Τόσο η επιθυμία για ένα 
σώμα πιο ικανό ή πιο ωραίο όσο και η 
αισθητική της αυτό -εικόνας είναι δια¬ 
φοροποιημένες σύμφωνα με το φύλο. 
Ενώ στο ανδρικό σώμα υποβάλλεται 
πρωτίστως η νόρμα του «ρωμαλέου», 
«γυμνασμένου» και «αθλητικού» σώμα¬ 
τος, στο γυναικείο σώμα επικεντρώ¬ 
νεται στο «ιδανικό» βάρος, τις «λεπτές» 
χειρονομίες και την «άψογη» εμφάνι¬ 
ση. 


Το βιολογικό σώμα παρουσιάζε¬ 
ται ως ένα δεδομένο της φύσης, 
μια δεδομένη διάσταση της αν¬ 
θρώπινης ύπαρξης και έχει ως 
τεκμήριο την ανατομία (διαχωρι¬ 
σμός σε 2 φύλα). 

Σε αντιδιαστολή, το κοινωνικό 
σώμα ερμηνεύεται, πέρα από 
κάθε βιολογική αναφορά, ως κοι¬ 
νωνική - πολιτισμική κατασκευή. 
Διάκριση βιολογικού (δεδομέ¬ 
νο, αμετάβλητο) με το κοινωνικό 
(αποτέλεσμα συμβάσεων που επι¬ 
δέχεται παρεμβάσεις). 


Το σώμα ω5 τόποδ κοινωνικού ελέγχου 


Το γυναικείο σώμα αναδεικνύεται σε 
αρένα μέσα στην οποία οι παρεκκλίσεις 
από το πρότυπο πρέπει να υποταχθούν 
στην κανονιστική θηλυκότητα, η οποία 
κατασκευάζεται ως ένα σύμπλεγμα πει¬ 
θαρχικών πρακτικών που ορίζουν και 
οριοθετούν το σώμα, τις χειρονομίες του, 
το σχήμα, το βάρος του, την όρεξη, την 
κίνηση, την εμφάνιση, τις επιθυμίες του. 
Είναι μέσα σ’ αυτό το πλαίσιο συμβολι¬ 
κής βίας και πολιτισμικά αναγνωρίσιμης 
έμφυλης κανονικότητας που γυναίκες 
οι οποίες προσλαμβάνουν τον ενσώμα¬ 
το και έμφυλο εαυτό τους (το βάρος, το 
σχήμα, ή την ηλικία του) σαν ελαττωμα¬ 
τικό, όχι αρκετά θηλυκό, ή όχι αρκετά 
ελκυστικό καταφεύγουν σε εξαντλητικές 
δίαιτες (που συχνά ευθύνονται για νευ¬ 
ρική ανορεξία, το 90% των ανορεξικών 
είναι γυναίκες), δυνάμει επώδυνες ή και 
θανάσιμες αισθητικές επεμβάσεις (π.χ. 
επεμβάσεις εμφύτευσης προσθετικής 
στήθους), κ.α. Τελικά οι γυναίκες καλού¬ 
νται διαρκώς να είναι καθορισμένες μέσα 
στα δοσμένα όρια του σώματός τους. 


Στο πλαίσιο των τεχνικών κοινωνικής 
πειθάρχησης, πρώτη ύλη είναι το ανθρώ¬ 
πινο σώμα· πρωταρχικό διακύβευμα, 
δηλαδή, είναι η (αυτό-)καθυπόταξη του 
σώματος, η ορθολογική προσαρμογή του 
στους βιορυθμούς της παραγωγικής δια¬ 
δικασίας, των θεαματικών προτύπων και 
της εμπορευματοποίησης. Η πειθάρχη¬ 
ση, εξάλλου, δεν αναφέρεται μόνο σε μια 
σχέση ευθείας επιβολής και καταστολής, 
αλλά αφορά και σε ένα συνολικό δίκτυο 
ελέγχων που διαπερνά τις πιο λεπτές και 
αδιόρατες λεπτομέρειες της καθημερινό¬ 
τητας, των κοινωνικών συμπεριφορών 
και της ανθρώπινης δράσης. 

Ε δώ κοντά, στον κόσμο Αλαρντιμί, ζουν κάτι πλασματάκια που κανένα δεν μοιάζει με το 
άλλο. Είναι όλα περίπου δέκα χρονών. Το ένα είναι κοντό και στρουμπουλό, σαν μια γλυκιά 
καραμελένια μπάλα, και ράβει τα πιο όμορφα σεντόνια για να τα προστατεύει από τον ήλιο, 
το άλλο έχει την πιο μακριά μύτη και κάθε φορά που αναπνέει ξεπλένει από τα χώματα όποιον είναι 
κοντά του... Το μαγικό είναι ότι όλα είναι ελεύθερα και ονειρεύονται συνέχεια. Αυτά που ονειρεύ¬ 
ονται είναι όμορφα και τους γεμίζουν χαρά, γι’ αυτό, λίγο μετά τη βόλτα τους στα γειτονικά σύν¬ 
νεφα, κάθονται μαζί και λένε πώς θα γίνει η πραγματικότητά τους ονειρική. Έτσι, είναι κάθε μέρα 
ευτυχισμένα, γιατί ζουν όπως αρέσει σε εκείνα! Ονειρεύονται και πραγματοποιούν... 

Μια μέρα, όμως, ο Ζουναλάκ, το ψιλό πλασματάκι που φτάνει στον ουρανό, μαζεύει την αστερό- 
σκονη και πασπαλίζει με αυτή τις νόστιμες κερασόσουπες, είδε ένα περίεργο όνειρο... 

«Πώς είσαι έτσι; Γιατί δεν φοράς τα ρούχα σού;» ρώτησε απότομα κάτι που έμοιαζε 
πλασματο- κρεμμυδάκι· είχε στρώσεις υφασμάτων πάνω του και τα χείλη του λαμπί- 
ριζαν όπως το ζωάκι που έκανε παρέα στον Ζουναλάκ κάθε νύχτα. 

Ζουναλάκ: «Τι τα θες όλα αυτά πάνω σου», ρωτά ο Ζουναλάκ ξαφνιασμένος αλλά 
γεμάτος περιέργεια γι’ αυτό που έβλεπε μπροστά του. 

Πλασματο- κρεμμυδάκι: «Μα εγώ δεν μπορώ να πάω πουθενά χωρίς τα ρούχα μου. 

Είμαι κανονικός άνθρωπος. Όλοι φοράνε!», είπε με σιγουριά. 

Ζ: «Άνθρωπος;», αναρωτήθηκε ο Ζουναλάκ, αφού στον κόσμο Αλαρντιμί δεν είχαν 
ξαναδεί ποτέ ανθρώπους. «Άαα, άνθρωπος ίσον ρούχα», σκέφτηκε. «Δηλαδή εσύ εί¬ 
σαι τα ρούχα σου; Μόνο έτσι μπορείς να ζήσεις;», λέει αυθόρμητα. 

Π-Κ: «Τι βλακείες λες! Εγώ είμαι το σώμα μου. Το σώμα μου θέλει φροντίδα για να 
ζήσω», απαντά το πλασματο -κρεμμυδάκι πιο απότομα από πριν. 

Ζ: «Λάθος, άνθρωπος = σώμα», μονολόγησε ο Ζουναλάκ. 

Π-Κ: «Εμένα, για να μάθεις, η μαμά μου για να πάω μπαλέτο μου έχει πάρει διαφορε¬ 
τικά ρούχα. Είναι μια ειδική κολεξιόν του Κλέψειν Οίεηΐ που κάνει 1.251 ευρώ», είπε 
με έπαρση. 

Στο μυαλό του Ζουναλάκ άρχισαν όλα να χοροπηδάνε: μαμά..., κολεξιόν Κλέψειν 
Οίεηι..., μπαλέτο..., ευρώ... λοιπόν, ένα- ένα. «Η μαμά θα είναι κάτι σαν τη θάλασσα 
που μας δίνει τα σφουγγάρια της, αλλά εκείνη αποφασίζει το πότε. Τα άλλα, πως τα 
είπε, κλάξον, ζεεβρο, κλάψα κλιντον» του φάνηκαν τόσο ξένα, δεν μπορούσε να κατα¬ 
λάβει σε τι χρησιμεύουν, αλλά δεν μπορούσε και να τα θυμηθεί για να ρωτήσει. «Και το 
μπαλέτο τι είναι;». Δεν ήξερε αλλά δεν ήθελε να το δείξει, αρκετά επιθετικό του φάνηκε 
αυτό το... το άνθρωπος . Έτσι προσπάθησε να καταλάβει αλλιώς. 

Ζ: «Γιατί πας μπαλέτο, επειδή σου λέει η μαμά σου;» 

Π-Κ: «Τι χαζός που είσαι! Μα γιατί είμαι κορίτσι και για να κάνω ωραίο σώμα, φυσι¬ 
κά! Στην τηλεόραση όλες οι όμορφες κοπέλες έχουν κάνει μπαλέτο». 

Ζ: Μπερδεύτηκε, ξεφύσησε, κοκκίνισε: «είναι κορίτσι ή άνθρωπος; Και τι μπορεί να 
είναι πάλι αυτή η τηλεόραση που την επηρεάζει τόσο;» απόρησε ο Ζουναλάκ. Άλλο 
όμως ήταν αυτό που δεν καταλάβαινε καθόλου. «Γιατί αφήνεις όλους αυτούς να σου 
πουν τι να κάνεις;» ρώτησε τελικά, μιας και δεν πίστευε ότι αυτός ο άνθρωπος είχε 
πιο ωραίο σώμα από τη φίλη του τη Φρέτσι, που δεν είχε μαλλιά αλλά του άρεσε τόσο 
πολύ γιατί μπορούσε να δει όλο της το κεφάλι! 

Π-Κ: «Δεν μπορώ να κάνω κάτι άλλο. Αυτοί ξέρουν, και εγώ θέλω να είμαι σαν αυ¬ 
τούς» απάντησε με σιγουριά. 

Ζ: «κατάλαβα είναι κάτι σαν πλαστελίνη που ο καθένας παίζει μαζί της, της βάζει 
αυτά τα πράγματα και την σπρώχνει να κάνει μπαλέτο . Χμ, γι’ αυτό είναι έτσι τσιτω¬ 
μένη από τα νεύρα, σαν αχινός», σκέφτηκε γελώντας, «αλλά πάλι πώς το αντέχει; Θα 
ρωτήσω». «Καλά δεν βαριέσαι να είσαστε όλοι ίδιοι»; 

Π-Κ: «Δεν είμαστε όλοι ίδιοι. Η Νάνα, που η μαμά της δεν έχει λεφτά, δεν πάει μπαλέτο 
και δεν είναι τόσο όμορφη όσο εγώ». 

Ζ: «Είναι πιο όμορφη γιατί αποφασίζει εκείνη τι θα κάνει με το σώμα της κάθε μέρα!», είπε αποφασι¬ 
στικά και γεμάτος χαρά ο Ζουναλάκ γιατί επιτέλους νόμισε ότι κατάφερε να καταλάβει το κορίτσι. 

Π-Κ: «Δεν καταλαβαίνεις τίποτα. Είσαι ημιάνθρωπος», ούρλιαζε το κορίτσι. 

Τόσο τρόμαξε ο Ζουναλάκ από τις φωνές, που ξύπνησε κι αυτός φωνάζοντας «τι καλά που είμαι 
ημιάνθρωπος και δεν είμαι άνθρωπος!». Έλαμπε τόσο από ευτυχία που γλίτωσε από αυτόν τον 
εφιάλτη κι έτρεξε γρήγορα να συναντήσει την φίλη του, την Θουλίν, που ήταν πανέμορφη γιατί είχε 
μόνο δύο πόδια και με αυτά έφτιαχνε τις πιο γερές βάρκες για να ταξιδεύουν σε όλων των λογιών 
τους ωκεανούς... 

Αν αυτό που διάβασες δεν είναι παραμύθι 
Κι αν δεν θες παρέα να γίνουμε οι μύθοι 
Τη σκέψη σου για αρχή ζητώ χωρίς να μπλέξεις 
Ποιον κόσμο θα επέλεγες αν είχες να διαλέξεις; 

Καταδικάζουμε τη βία απ' όπου κι αν προέρχεται ( : ) 



Τ ελικά, τι είναι βία; 

Σίγουρα δεν είναι η βαρβαρό¬ 
τητα του απότομου πρωινού 
ξυπνήματος (άλλωστε η διακοπή του 
ύπνου χρησιμοποιείται εν είδει εναλ¬ 
λακτικής δραστηριότητας στο γκουα- 
ντάναμο, όπου οι κακεντρεχείς το λένε 
βασανιστήριο), δεν είναι ο ψυχικός 
βιασμός από τα πρωινά κορναρίσμα- 
τα, τις φωνές και τα μποτιλιαρίσματα, 
ούτε το στοίβαγμα στα λεωφορεία. Δεν 
είναι η αποδοχή οποιασδήποτε εργα¬ 
σίας υπό το φόβο της ανεργίας και του 
απλήρωτου δανείου, το χτύπημα της 
κάρτας, η υποταγή στις εντολές κάθε 
αφεντικού, η πλήξη στις σχολικές αί¬ 
θουσες, η πολύωρη σπατάλη ψυχικής 
και σωματικής δύναμης στις υπηρεσί¬ 
ες του κέρδους, όλα αυτά δεν είναι βία. 
Τα καυσαέρια που αναπνέουμε στο 
δρόμο, η ακτινοβολία των κεραιών, 
οι πυρκαγιές που κατά έναν περίερ¬ 
γο τρόπο εξυπηρετούν αναπτυξιακά 
προγράμματα, ούτε αυτό είναι βία. 

Βία δεν είναι ούτε ο εξευτελισμός των 
αστυνομικών μπλόκων, ούτε η επί¬ 
δειξη εγγράφων για την απόδειξη της 
ύπαρξής μας, ούτε η πιθανή προσαγω¬ 
γή για εξακρίβωση, ούτε ο εγκλεισμός 
στις φυλακές, στα ψυχιατρεία και στα 
στρατόπεδα, ούτε ο καθημερινός έλεγ¬ 
χος μέσω των καμερών και των αστυ¬ 
νομικών περιπολιών. 

Βία δεν είναι οι εκατοντάδες θάνατοι 
ανθρώπων στα σύνορα κυνηγώντας 
ένα καλύτερο αύριο, ούτε οι γυναίκες 
που εκπορνεύονται για να ικανοποιή¬ 
σουν τα βίτσια κάθε τελειωμένου αρ¬ 
σενικού, ούτε φυσικά τα εκατομμύρια 


των παιδιών που δουλεύουν υπό άθλι¬ 
ες συνθήκες ώστε να μπορεί αυτός ο 
κόσμος να ευημερεί. 

Βία δεν είναι οι “ειρηνευτικές” απο¬ 
στολές σε κάθε γωνιά του πλανήτη, 
τα χιλιάδες των θυμάτων τους και των 
κατεστραμμένων ζωών που άφησαν 
πίσω τους, ούτε η πείνα και η εξαθλί¬ 
ωση των λαών της Αφρικής σε πλήρη 
αντίθεση με τον “παχύσαρκο” δυτικό 
κόσμο. 

Ωραία τα παραμύθια, όμως η α-λήθεια 
είναι μία και κανένας τηλεαστέρας δεν 
μπορεί να τη διαστρεβλώνει επ’ αόρι¬ 
στον. 

Η βία, ως μέσο απελευθέρωσης, χρη¬ 
σιμοποιήθηκε καθ’ όλη τη διάρκεια της 
ιστορίας από τους καταπιεσμένους 
στους αγώνες τους για ελευθερία και 
δικαιοσύνη. Η γαλλική, η αμερικάνικη, 
η ρωσική και η ισπανική επανάσταση, 
η αντίσταση σε δικτατορικά καθεστώ¬ 
τα και σε στρατούς κατοχής σε κάθε 
γωνιά του πλανήτη σημάδεψαν τη νε¬ 
ότερη ιστορία και σίγουρα δεν έγιναν 
με τριαντάφυλλα. 

Προφανώς οι συνθήκες είναι διαφο¬ 
ρετικές αλλά η ουσία κάθε σύγχρονης 
εξουσιαστικής θέσμισης παραμένει η 
ίδια, η βία και ο εξαναγκασμός για την 
πειθάρχηση στις επιταγές της ανάπτυ¬ 
ξης και του κεφαλαίου. Κάτι σαν “όλα 
τριγύρω αλλάζουνε κι όλα τα ίδια μέ¬ 
νουν” απλά σε “ξύλινο λόγο”. 

Και εδώ ερχόμαστε όλοι μας, ο καθέ¬ 
νας κι η καθεμία... 

Όλοι όσοι βιώνουμε τη θεσμική βία 
στην καθημερινότητά μας με χιλιάδες 
διαφορετικούς τρόπους σε χιλιάδες δι¬ 


ΓΙΑ ΤΑ ΓΕΓΟΝΟΤΑ ΤΗΣ 2 ΦΛΕΒΑΡΗ 


αφορετικές στιγμές και την αφήνουμε 
να μας καταστέλλει γιατί “έτσι είναι τα 
πράγματα”. 

Αντίθετα, εξεγειρόμαστε όταν κάποιοι 
αποφασίζουν να σπάσουν αυτόν τον 
της σιωπής, να βγουν στον δρό- 
να χτυπήσουν και να χτυπηθούν 
καθετί που ρουφάει τις ζωές μας. 
ξαφνικά, κρυμμένοι πίσω από 
υποκριτικά ανθρωπιστικά συνθήμα¬ 
τα, αναμασάμε ό,τι παπαγαλίζουν οι 
τηλεμάίντανοί, αγοράζουμε και μια 
καρτούλα της ΙΙΝΙ5ΕΕ για να είμαστε 
εντάξει με τη συνείδησή μας και κατα¬ 
λήγουμε να εξισώνουμε τη σπασμένη 
τζαμαρία της τράπεζας (κοινωφελής 
οργανισμός με έντονη φιλανθρωπική 
δράση σε περιόδους κρίσεων βλ. τό¬ 
κους, κατασχέσεις, πλειστηριασμούς) 
με τα ανοιγμένα κεφάλια διαδηλω¬ 
τών. 


Ανεχόμαστε γενοκτονίες γιατί έτσι 
μας βολεύει, σιωπούμε όταν τα όπλα 
παίρνουν την πρωτοβουλία να εκπυρ¬ 
σοκροτήσουν «τυχαία», όταν μπάτσοι 
βασανίζουν κρατούμενους, όταν ερ¬ 
γάτες απολύονται, απόκληροι μένουν 
στο δρόμο, νέοι αργοπεθαίνουν βου¬ 
τηγμένοι στα ναρκωτικά, όταν κατα- 
λύεται κάθε έννοια αξιοπρέπειας στον 
εργασιακό χώρο και στους αστυνο¬ 
μικούς ελέγχους. Και καταδικάζουμε 
όσους δεν τα ανέχονται, δε σιωπούν 
και, θέτοντας σε κίνδυνο τη σωματική 
τους ακεραιότητα και την προσωπική 
τους ελευθερία, συγκρούονται. 
Συγκρούονται με την κρατική κατα¬ 
στολή κόντρα στη γενικευμένη παθη- 
τικότητα. Συγκρούονται για έναν κό¬ 
σμο ελεύθερο. Συγκρούονται για την 
ανθρώπινη αξιοπρέπεια. 


Η σύγκρουση με τα φασιστοειδή και τους μπάτσους προστάτες τους, 
στην οδό Σταδίου κι αργότερα έξω από την Πρυτανεία του Πανε¬ 
πιστημίου Αθηνών, στις 2 Φλεβάρη, ήταν μια ανακλαστική απά¬ 
ντηση στη σωρεία των πρόσφατων παρακρατικών επιθέσεων κατά χώρων 
κοινωνικής αντίστασης και μεταναστών. 

Από εκεί κι έπειτα όλα ήταν προβλεπόμενα, παρά τον ακραίο κι εξόφθαλ¬ 
μο χαρακτήρα τους... Μπάτσοι και φασίστες σε αγαστή συνεργασία, με 
αποτέλεσμα 2 αγωνιστές μαχαιρωμένους. Απροσχημάτιστη αστυνομική 
επίθεση στην απογευματινή πορεία 600 αναρχικών, αντιεξουσιαστών και 
αλληλέγγυων, με δεκάδες τραυματίες και 118 προσαγωγές. Κόμματα και 
ΜΜΕ να προβάλλουν τις στημένες θεωρίες τους περί «ακροκινούμενων 
ομάδων» και καταστροφών σε «περιουσίες πολιτών», εξισώνοντας από τη 
μία μαχαιροβγάλτες τραμπούκους με αγωνιζόμενους ανθρώπους και απο- 
κρύπτοντας από την άλλη ότι το μόνο που καταστράφηκε ήταν προθήκες 
τραπεζών. Κι η «αριστερά των κινημάτων» που με 20 οργανώσεις της είχε 
καλέσει σε αντισυγκέντρωση να απουσιάζει παντελώς από το ίδιο της το 
κάλεσμα κι ύστερα να περιφέρει το διαχωρισμό της από τα γεγονότα. 
Διαρκές σημείο συνάντησης, κάθε πεδίο όξυνσης του κοινωνικού-ταξικού 
πολέμου. Επόμενο ραντεβού ενάντια στην παρακρατική θρασυδειλία και 
την κρατική καταστολή : διαδήλωση, Σάββατο 23 Φλεβάρη, 1 Ιπ.μ., από τον 
ηλεκτρικό σταθμό Θησείου. 


























ιεσάλτο, Φεβρουάριο 




Αλληλεγγύη στουε 
φυλακισμένουε αγωνιστέε 


Σ τις 26 Νοέμβρη, στη Θεσσαλονί¬ 
κη, και για δύο συνεχόμενες μέρες 
πραγματοποιήθηκε ευρεία κατα¬ 
σταλτική επιχείρηση της αστυνομίας με 
εισβολές σε σπίτια πολλών αναρχικών, 
κατασχέσεις πολιτικού υλικού, ηλεκτρο¬ 
νικών υπολογιστών και προσωπικών 
σημειώσεων καθώς και σωρεία προσα¬ 
γωγών στην κεντρική αστυνομική διεύ¬ 
θυνση Θεσσαλονίκης, όχι μόνο από τα 
σπίτια αλλά και από δρόμους, καφε¬ 
νεία και εργασιακούς χώρους. Την ίδια 
στιγμή ολόκληρες περιοχές της πόλης 
κυριολεκτικά κατέχονταν στρατιωτικά 
από τους πραίτορες της δημοκρατίας σε 
ένα κλίμα γενικής τρομοκράτησης. Από 
τους προσαχθέντες ο αναρχικός Βαγγέ¬ 
λης Μποτζατζής προφυλακίστηκε στις 
φυλακές Κομοτηνής κατηγορούμενος 
με τον μισό ποινικό κώδικα καταρχήν 
για τον εμπρησμό 7 αυτοκινήτων της 
γαλλικής αντιπροσωπείας Ρειίβεοί, τα 
ξημερώματα της 26ης Νοέμβρη στην πε¬ 
ριοχή Πυλαία Θεσσαλονίκης, αλλά και 
για άλλες δύο εμπρηστικές ενέργειες από 
το καλοκαίρι μέχρι σήμερα, ενώ για άλ¬ 
λους δύο συντρόφους και μια συντρό- 
φισσα βγήκαν εντάλματα σύλληψης για 
τις ίδιες υποθέσεις και καταζητούνται. 
Η δίωξη τους πέρα από κακουργήματα 
όπως αυτά της έκρηξης και του εμπρη¬ 
σμού βασίζεται και στην ενεργοποίηση 


της «αντι»τρομοκρατικής νομοθεσίας 
με την απόδοση της κατηγορίας για 
«σύσταση εγκληματικής οργάνωσης». 
Οι ίδιοι αρνούνται το σαθρό κατηγορη¬ 
τήριο δίωξης τους που βασίζεται στην 
ποινικοποίηση διαπροσωπικών και πο¬ 
λιτικών σχέσεων. Η εμπρηστική ενέργεια 
κατά της γαλλικής αντιπροσωπείας αυ¬ 
τοκινήτων πραγματοποιήθηκε σε ένδει¬ 
ξη αλληλεγγύης στους εξεγερμένους των 
γαλλικών προαστίων που για άλλη μια 
φορά συγκρούονταν εκείνες τις μέρες 
στους δρόμους των γκέτο μετά τη δολο¬ 
φονία δύο εφήβων μεταναστών κατά τη 
διάρκεια αστυνομικής καταδίωξης τους 
από περιπολικό όταν οι μπάτσοι έπεσαν 
με ταχύτητα πάνω στο μηχανάκι που 
επέβαιναν με αποτέλεσμα τον ακαριαίο 
θάνατο τους. 

Προφυλακισμένοι, επίσης, βρίσκονται 
από τις αρχές Ιούνη 2007 κι οι αναρχι¬ 
κοί Μ. Τσουραπάς και X. Κοντορεβυθά- 
κης για απόπειρα εμπρησμού οχήματος 
της δημοτικής αστυνομίας Παλαιού Φα¬ 
λήρου. Κίνηση που πραγματοποιήθη¬ 


κε μέσα σε ένα περιβάλλον ολοένα και 
ασφυκτικότερου καθεστώτος επιτήρη¬ 
σης και καταστολής: αστυνομοκρατία, 
κάμερες παρακολούθησης, δημοτόμπα- 
τσοι, σεκιουριτάδες, βιομετρικά διαβατή¬ 
ρια, ηλεκτρονικό φακέλωμα, υποκλοπές 
τηλεφωνικών συνομιλιών και ε-ΐϊΐαίΐ, 
τράπεζες ϋΝΑ, «μηδενική ανοχή», 
«ασφάλεια», «αντι»τρομοκρατία, κατα¬ 
στολή κινητοποιήσεων, διώξεις αγωνι- 
ζόμενων. 

Όμηροι στα χέρια του κράτους είναι κι 
οι αναρχικοί Γιάννης Δημητράκης και 
Γιώργος Βούτσης-Βογιατζής για (διαφο¬ 
ρετική ο καθένας) ληστεία υποκαταστή¬ 
ματος του επίσημου ληστρικού και το- 
κογλυφικού συστήματος των τραπεζών. 
Οι ίδιοι προσδιορίζουν την επιλογή τους 
αυτή ως πράξη εναντίωσης στην οικο¬ 
νομία, τον καπιταλισμό, τον εκβιασμό 
της μισθωτής σκλαβιάς. 

Η βία από την πλευρά των «από πάνω» 
είναι τρομοκρατία, από την πλευρά των 
«από κάτω» αντίσταση. 


Ούτε «ποινικοί» ούτε «πολιτικοί» 
μπουρλότο και φωτιά σε κάθε φυλακή 


Τ ην Κυριακή 4 Νοέμβρη περισ¬ 
σότεροι από 400 άνθρωποι 
ανταποκρινόμενοι στο κάλε¬ 
σμα της πρωτοβουλίας αναρχικών 
ενάντια στις φυλακές πραγματο¬ 
ποίησαν διαδήλωση από την Πλ. 
Ελευθερίας στις φυλακές Κορυδαλ¬ 
λού. Στο παρκάκι που έχει φτιαχτεί 
μπροστά από το πρώην ασύλου των 
φυλάκων επί της Γρ. Λαμπράκη η 
διαδήλωση στάθηκε αρκετή ώρα 
για να φωνάξει συνθήματα, έχοντας 
οπτική επαφή με κρατούμενους της 
Γ’ πτέρυγας οι οποίοι ανταπαντού¬ 
σαν. Έπειτα κινήθηκε επί της Γρ. 
Λαμπράκη (προς την οδό Σολωμού, 
το δρόμο που περνάει ανάμεσα στις 
αντρικές και γυναικείες φυλακές) 
όπου δέχτηκε ρίψεις δακρυγόνων 
από τα ΜΑΤ για να ανασυγκροτη¬ 
θεί λίγο πιο κάτω και να καταλήξει 
ξανά στην Πλ. Ελευθερίας. Την ίδια 
μέρα δράσεις εναντίον του εγκλει¬ 
σμού και των εκδικητικών πειθαρχι¬ 
κών μέτρων κατά των κρατουμένων 
που εφαρμόζονται με ιδιαίτερη οξύ¬ 


τητα τους τελευταίους μήνες πραγ¬ 
ματοποιήθηκαν και σε αρκετές άλ¬ 
λες πόλεις του ελλαδικού χώρου. 

Η καθημερινότητα στις φυλακές 
μετά τη μεγάλη εξέγερση που ξέσπα¬ 
σε στα περισσότερα «σωφρονιστικά 
καταστήματα» τον Απρίλη (ξεκινώ¬ 
ντας από το Μαλανδρίνο με αφορμή 
την κακοποίηση του αναρχικού Γ. 
Δημητράκη) περιλαμβάνει διαρκείς 
μεταγωγές, ξυλοδαρμούς, πειθαρχι¬ 
κές ποινές, απομονώσεις, συνεχείς 
απειλές προς τους πλέον ανυπότα¬ 
κτους κρατούμενους. Πρόκειται για 
μια διαδικασία εκδίκησης και εσω¬ 
τερικής καταστολής που έρχεται να 
προστεθεί στο ίδιο το βασανιστήριο 
του εγκλεισμού, στους καθημερι¬ 
νούς εξευτελισμούς και ταπεινώσεις 
καθώς και στις ολοένα και χειρό¬ 
τερες συνθήκες διαβίωσης των φυ¬ 
λακισμένων: εκρηκτική αύξηση του 
αριθμού των έγκλειστων, στοίβαγμα 
στα κελιά, άθλιες συνθήκες υγιεινής 
και περίθαλψης, κακή και ελλιπής 
διατροφή, ελάχιστος προαυλισμός, 


ανεπαρκή επισκεπτήρια, δύσκολη 
επικοινωνία με τον έξω κόσμο, πε¬ 
ριορισμός στην παροχή αδειών εξό¬ 
δου και δυσκολότερες υπό όρους 
αποφυλακίσεις. 

Η χρόνια συσσώρευση προβλημά¬ 
των κι η εκδικητική πειθαρχική αντι¬ 
μετώπιση των κρατούμενων μετά την 
τελευταία τους εξέγερση υποδεικνύ¬ 
ουν ότι οι φυλακές είναι ένα τεράστιο 
καζάνι σε σημείο βρασμού έτοιμο να 
εκραγεί ξανά με κάποια νέα αφορ¬ 
μή. Ο φόβος των κρατούντων είναι 
σαφής μπρος σε μια τέτοια προοπτι¬ 
κή την ίδια στιγμή που προχωρούν 
στην ανέγερση πολλών νέων φυλα¬ 
κών (μονό 6 καινούργιες πρόκειται 
να λειτουργήσουν μέσα στο 2008), 
κάνοντας σαφές το κατασταλτικό 
πλαίσιο που επιφυλάσσουν σε κάθε 
παρέκκλιση από τις προσταγές τους 
(παραβατική ή αντιστασιακή), με δε¬ 
δομένη τη διαμόρφωση ολοένα και 
δυσχερέστερων όρων επιβίωσης για 
μεγάλο τμήμα του πληθυσμού. 

Η ιστορία της φυλακής (και του 


εγκλεισμού γενικότερα) περιορίζε¬ 
ται στους τελευταίους τρεις αιώνες 
της ανθρώπινης ιστορίας. Ενώ το 
«έγκλημα» -που υποτίθεται ότι τη 
γέννησε- δεν είναι παρά παράγω- 
γο του κοινωνικού διαχωρισμού σε 
κυρίαρχους και κυριαρχούμενους 
καθώς και της ταξικής διαίρεσης και 
ανισότητας που επιβλήθηκαν από 
την ίδια την κρατική-καπιταλιστική 
οργάνωση των κοινωνιών. Η φυλα¬ 
κή δεν είναι τίποτα άλλο από θεσμός 
διασφάλισης της εξουσιαστικής- 
εκμεταλλευτικής κοινωνικής οργά¬ 
νωσης για την τιμωρία όσων πα¬ 
ραβαίνουν τα θέσφατα της και τον 
εκβιασμό της υποταγής των υπολοί¬ 
πων με την απειλή του εγκλεισμού. 
Δεν είναι τίποτα άλλο παρά η κορυ¬ 
φή της πυραμίδας των καθημερινών 
καταναγκασμών, ταπεινώσεων και 
λεηλασιών από τα πολιτικά και οι¬ 
κονομικά αφεντικά. 

Ο προσανατολισμός είναι σαφής: 
κατάργηση των πειθαρχικών μέ¬ 
τρων κατά των φυλακισμένων, 
αλληλεγγύη στις αντιστάσεις τους, 
καταστροφή των φυλακών. Γιατί η 
καταστροφή των σχέσεων κυριαρ¬ 
χίας και εκμετάλλευσης ανθρώπου 
από άνθρωπο θα περάσει και πάνω 
από τα συντρίμμια κάθε κολαστηρί¬ 
ου εγκλεισμού. 



















ειανασιες - ι αισισμος 


Ρα 


ρεσάλτο, φεβρουάριος 2008 



Ρατσιστικέε επιθέσειε 
σε Ρέντη - Αιγάλεω 


Τ ην Κυριακή 7 Οκτώβρη, στις 11:00 το 
βράδυ ρατσιστική συμμορία 50 περί¬ 
που ατόμων επιτέθηκε με πέτρες και 
λοστούς σε τέσσερα χαμόσπιτα πακιστα- 
νών εργατών, στις οδούς Σαρανταπόρου 
και Λαχανά στο Ρέντη (περιοχή διαμονής 
εκατοντάδων πακιστανών εδώ και χρόνια), 
καταστρέφοντας τα σπίτια και κυνηγώντας 
τούς μετανάστες που για να σωθούν πη¬ 
δούσαν από τις ταράτσες. Λίγες μέρες μετά, 
στις 30 Οκτώβρη, στις 9:00 το πρωί στην 
Πλ. Άγιου Σπυρίδωνα στο Αιγάλεω πραγ¬ 
ματοποιήθηκε ακροδεξιάς έμπνευσης συ¬ 
γκέντρωση “αγανακτισμένων πολιτών” για 
τα “προβλήματα που προκαλεί η παρουσία 
πολλών ξένων” σε ένα σημείο που δεκαετίες 
τώρα ζουν εκατοντάδες ιρακινοί και απο¬ 
τελεί πρωινή πιάτσα δουλειάς για δεκάδες 
αφγανούς, Κούρδους και ιρακινούς μετα¬ 
νάστες, με κεντρικό σύνθημα “ΕΧΟΥΜΕ ΚΙ 
ΕΜΕΙΣ ΟΙ ΕΛΛΗΝΕΣ ΔΙΚΑΙΩΜΑΤΑ”. 
Βάσει αυτών των περιστατικών το απόγευ¬ 
μα της Παρασκευής 9 Νοέμβρη, μετά από 
κάλεσμα του Συντονιστικού Αθήνας Αναρ¬ 
χικών-Αντιεξουσιαστών για την Αλληλεγ¬ 
γύη σε Μετανάστες και Πρόσφυγες, πραγ¬ 
ματοποιήθηκε μηχανοκίνητη πορεία (με 70 
μηχανάκια και 2 αυτοκίνητα) από την Πλ. 
Τριών Ιεραρχών στα όρια Νίκαιας-Ρέντη, 
στην Πλ. Άγιου Σπυρίδωνα στο Αιγάλεω. 
Η παρέμβαση ξεκίνησε με μικροφωνική, 
μοίρασμα κειμένων και ανάρτηση πανώ 
στην πλατεία Τριών Ιεραρχών. Συνεχίστη¬ 
κε με μηχανοκίνητη πορεία στον άξονα 
της Θηβών, που πέρασε από τα σπίτια των 
μεταναστών από το Πακιστάν που είχαν 
δεχτεί επίθεση και γέμισε το πέρασμα της 
με τρικάκια, «συνοδευόμενη» από κουστω¬ 
δία ζητάδων, ασφαλιτών, περιπολικών και 
ΜΑΤάδων σε κλούβες. Και κατέληξε στον 
Αγ. Σπυρίδωνα στο Αιγάλεω, όπου στήθη¬ 
κε ξανά η μικροφωνική, αναρτήθηκε πανώ 
και πραγματοποιήθηκε μοίρασμα κειμένων, 
αφού πρώτα με την αποφασιστική στάση 
των διαδηλωτών απομακρύνθηκαν οι δι¬ 
μοιρίες των ΜΑΤ που είχαν καταλάβει την 
πλατεία. Στο σημείο σύντομα συγκεντρώθη¬ 
καν αυθόρμητα και δεκάδες ιρακινοί κάτοι¬ 
κοι από τις γύρω γειτονιές, οι οποίοι κάποια 
στιγμή έφτασαν να είναι περισσότεροι από 
τους διαδηλωτές και συνέβαλαν στην πα¬ 
ρέμβαση με αραβική μουσική, θερμή διάθε¬ 
ση και συζητήσεις τόσο με τους διαδηλωτές 
όσο και με έλληνες κατοίκους της περιοχής 
που επίσης ήρθαν στην πλατεία. 


Η αλληλέγγυα κινητοποίηση κι η παρα¬ 
καταθήκη που αυτή άφησε φαίνεται ότι 
ερέθισε τα θρασύδειλα φασιστοειδή, που 
σε ομάδα 15-20 ατόμων, στις 30 Νοέμβρη, 
πραγματοποίησαν νέα επίθεση, ίδιου στυλ 
με αυτή στο Ρέντη, ξανά σε σπίτι πακιστα- 
νών, αυτή τη φορά στο Αιγάλεω, λίγο πιο 
κάτω από την πλατεία Λέλας Καραγιάννη, 
με αποτέλεσμα τον τραυματισμό τεσσάρων 
μεταναστών, ο ένας εκ των οποίων νοση¬ 
λεύτηκε για μέρες στην εντατική με σοβαρά 
τραύματα στο κεφάλι και τη σπονδυλική 
στήλη. Η συγκεκριμένη επίθεση πραγματο¬ 
ποιήθηκε σε δύο κύματα. Σε πρώτο χρόνο 
μια ολιγομελής ομάδα προσποιούμενη τους 
μπάτσους ζήτησε από τους μετανάστες να 
βγουν έξω και να τους επιδείξουν τις άδειες 
παραμονής τους. Στην άρνηση των μετανα¬ 
στών να πράξουν κάτι τέτοιο χωρίς επίδει¬ 
ξη αστυνομικής ταυτότητας αποχώρησαν 
για να επιστρέφουν αριθμητικά ενισχυμένοι 
και βαρύτερα εξοπλισμένοι. Μάλιστα κατά 
τη διάρκεια της δολοφονικής τους επίθεσης 
πρόταξαν όπλο προς τους μετανάστες για 
να μπορέσουν να φύγουν χωρίς να τους 
ακολουθήσουν. Σε μια άμεση κοινωνική 
απάντηση απέναντι στη νέα αυτή επίθεση 
το απόγευμα της 6ης Δεκέμβρη πραγματο¬ 
ποιήθηκε συγκέντρωση στην πλατεία Λέλας 
Καραγιάννη και πορεία 200 ατόμων στην 
Ιερά Οδό μέχρι το σταθμό του μετρό στην 
πλατεία Εσταυρωμένου, μετά από κάλεσμα 
της Πρωτοβουλίας Αναρχικών Αιγάλεω, με 
τη συμμετοχή και των πακιστανών μετανα¬ 
στών που είχαν δεχτεί την επίθεση. 

Όμως η στοχοποίηση της συγκεκριμένης οι¬ 
κίας πακιστανών στο Αιγάλεω δεν έκλεισε 
εκεί τον κύκλο της. Το βράδυ της Κυριακής 
13 Γενάρη δέχτηκε και νέα επίθεση, χαμη¬ 
λότερης έντασης αυτή τη φορά, από 5 άτο¬ 
μα, με ρίψεις πετρών και καταστροφή των 
εξωτερικών τζαμιών του σπιτιού. Ενώ η 
άμεση παρουσία των συντρόφων της Πρω¬ 
τοβουλίας Αναρχικών Αιγάλεω στο σημείο 
της επίθεσης, που ειδοποιήθηκαν τηλεφω¬ 
νικά από τους μετανάστες, σήμανε και την 
ακαριαία αντίδραση της αστυνομίας, όχι 
για το περιστατικό της επίθεσης αλλά κατά 
των συγκεντρωμένων αλληλέγγυων. Οι 
μπάτσοι που στέλνουν ένα περιπολικό μισή 
ώρα μετά από κάθε τέτοια επίθεση για να 
υποδείξει στους μετανάστες να πάνε την 
επόμενη στο τμήμα να καταθέσουν μηνύ¬ 
σεις κατά αγνώστων με την προσέλευση 
αλληλέγγυων εμφανίστηκαν εντός λίγων 


λεπτών με επτά περιπολικά ζητώντας από 
τους αλληλέγγυους να τους επιδείξουν ταυ¬ 
τότητες προς έλεγχο. Στην άρνηση των συ¬ 
γκεντρωμένων να αποδεχτούν την ποινικο- 
ποίηση της αλληλέγγυας παρουσίας τους, 
ένας μπάτσος τράβηξε περίστροφο κολλώ¬ 
ντας το στον κρόταφο ενός συντρόφου και 
ουρλιάζοντας να γονατίσουν όλοι στο οδό¬ 
στρωμα. Η επιθετική -λεκτική και σωματι¬ 
κή- αντίδραση των συγκεντρωμένων κι η 
συνεχιζόμενη προσέλευση αναρχικών από 
άλλες περιοχές έκανε τον επικεφαλής ασφα¬ 
λιτών που εμφανίστηκαν εκείνη τη στιγμή 
με τζιπ να δώσει εντολή για απόσυρση των 
περιπολικών στους τριγύρω δρόμους, όπου 
και παρέμειναν μέχρι την αποχώρηση των 
αλληλέγγυων δύο ώρες αργότερα. 

Είναι γεγονός ότι το τελευταίο διάστημα οι 
ρατσιστικές κορώνες και πρακτικές έχουν 
πολλαπλασιαστεί κι η πραγματικότητα 
που διαμορφώνεται απαιτεί τόσο την εγρή¬ 
γορση των κοινωνικών αντανακλαστικών 
όσο και την ανάπτυξη ριζοσπαστικού λό¬ 
γου και δράσεων. Απέναντι μας έχουμε 
ένα νεοαναδυόμενο κύμα ρατσιστικής και 
εθνικιστικής προπαγάνδας, τα καθημερινά 
ρατσιστικά εγκλήματα των ένστολων φο¬ 
νιάδων και την κλιμακούμενη επιθετικότητα 
παρακρατικών φασιστικών πυρήνων εθνο¬ 
κάθαρσης. 

Όσο για το ποιος πριμοδοτεί αυτά τα φαινό¬ 
μενα η απάντηση είναι προφανής. Η ολοένα 
και σκληρότερη ενιαία αντι-μεταναστευτική 
πολιτική του υπερεθνικού κυριαρχικού σχη¬ 
ματισμού της Ε.Ε. καθώς παράλληλα κλι¬ 
μακώνεται η “αντι’τρομοκρατική πολεμική 
εκστρατεία στην μέση ανατολή και την κε¬ 
ντρική Ασία, γεγονός που σημαίνει όλο και 
περισσότεροι μετανάστες από τα πολεμικά 
μέτωπα. Το κράτος με τη δολοφονική θωρά- 
κιση των συνόρων με σύγχρονα «τάγματα 
ασφαλείας», τα καθημερινά βασανιστήρια 
μεταναστών, τη δημιουργία στρατοπέδων 
συγκέντρωσης προσφύγων και τη συνεχι¬ 
ζόμενη ομηρία των μεταναστών “εντός των 
τειχών”. Τα ΜΜΕ με τη σταθερή διάχυση 
των ρατσιστικών παραληρημάτων στο κοι¬ 
νωνικό σώμα. Οι ακροδεξιοί με το νέο τους 
ρόλο ως θεσμικού μοχλού επιπλέον πίεσης 
κατά των μεταναστών. Κάθε ανοχή στην 
ανάπτυξη του ρατσισμού και στον εκφασι- 
σμό της καθημερινής ζωής. 

Όταν ο ρατσισμός επιτίθεται οι μετανάστες 
δεν είναι μόνοι τους. Η αλληλεγγύη είναι το 
όπλο μας, η σιωπή είναι συνενοχή. 


• και παρεμβάσεΐδ αναρχικών 

ειαναστες - ι αισισμος 


Ρα 


ανπρατσισπκέδ δράσειε στον Βόλο 


Τ ο Σάββατο 6 Οκτώβρη, στο 
πλαίσιο της 8ης συνάντησης 
του Πανελλαδικού Συντονιστι¬ 
κού Αναρχικών και Αντιεξουσιαστών 
για την Αλληλεγγύη σε Μετανάστες 
και Πρόσφυγες, πραγματοποιήθηκε 
διαδήλωση 160-180 ατόμων στο Βόλο, 
που είχε καλεστεί μέσω αφίσας σε 
πολλές πόλεις του ελλαδικού χώρου, 
ενάντια στο θεσμισμένο ρατσισμό του 
κράτους και τα στρατόπεδα συγκέ¬ 
ντρωσης μεταναστών για έναν κόσμο 
χωρίς χαρτιά, σύνορα, κράτη, πατρί¬ 
δες, εκμετάλλευση. Η πορεία κατέλη¬ 
ξε στο πανεπιστήμιο της πόλης, όπου 


πραγματοποιούνταν διεθνές συνέδριο 
με ομιλήτρια και την κυρία Μπόση, 
ΛίιιΕ ιαηΕ για ζητήματα «τρομοκρατί¬ 
ας» που στο παρελθόν έχει διατελέσει 
και σύμβουλος του Υπουργείου Δημό¬ 
σιας Τάξης. Οι διαδηλωτές αφού της 
ζήτησαν να τους κάνει ως ειδικός το 
ψυχογράφημα για τις «παρεκκλίνου- 
σες» αγωνιστικές τους επιλογές την 
φιλοδώρησαν με εδέσματα από τον 
μπουφέ του κέτερινγκ, αναγκάζοντας 
την σε άτακτη αποχώρηση και κλείνο¬ 
ντας έτσι τις εργασίες του συνεδρίου. 
Το προηγούμενο βράδυ 50 αναρχι¬ 
κοί και αντιεξουσιαστές είχαν κινηθεί 


κατά του στρατοπέδου συγκέντρω¬ 
σης μεταναστών έξω από την πόλη 
του Βόλου, όπου κατά καιρούς έχουν 
«φιλοξενηθεί» εκατοντάδες προσφύ¬ 
γων, καταστρέφοντας την περιμετρική 
περίφραξη, τα φυλάκια αστυνομικής 
επιτήρησης καθώς και τις πόρτες και 
τα κάγκελα των παραθύρων του κτί- 
σματος κράτησης. 

Η ύπαρξη σύγχρονων στρατοπέδων 
συγκέντρωσης (πολλών μικρών διά¬ 
σπαρτων Γκουαντανάμο) και ο εγκλει¬ 
σμός σε αυτά χιλιάδων προσφύγων 
και μεταναστών «χωρίς χαρτιά» (χωρίς 
καν το πρόσχημα κάποιου αδικήματος 


και χωρίς καμία χρονική πρόβλεψη 
κράτησης) υποδηλώνει τις αντιστοιχίες 
των σύγχρονων δυτικών δημοκρατι¬ 
ών με ολοκληρωτικά καθεστώτα του 
παρελθόντος (ναζιστικά στρατόπεδα 
συγκέντρωσης, σταλινικά γκούλαγκ), 
καταστρέφοντας το ανθρωπιστικό 
προσωπείο της δημοκρατικής βαρβα¬ 
ρότητας του κράτους και των αφεντι¬ 
κών. 

Η μοίρα των κέντρων κράτησης με¬ 
ταναστών μαζί με τον εξουσιαστικό 
πολιτισμό της εκμετάλλευσης, των δι¬ 
ακρίσεων και της καταστολής που τα 
γεννά πρέπει να είναι σύντομη. 



αντιρατσισιικέδ διαδηΓΪώσειδ σε Πάτρα και Αμύνταιο 


Σ τις 8 Νοέμβρη στην ευρύτερη περιοχή του Αμύ¬ 
νταιου Φλώρινας συνοριοφύλακες δολοφόνη¬ 
σαν τον 45χρονο και πατέρα 5 παιδιών αλβανό 
οικονομικό μετανάστη Ιλμί Λάτες με «τυχαία εκπυρ- 
σοκρότηση» εξ’ επαφής στην πλάτη. Την ίδια ημέρα 
στο λιμάνι της Πάτρας λιμενόμπατσος μαχαίρωσε κατ’ 
επανάληψη 14χρονο αφγανό που επιχείρησε να επιβι¬ 
βαστεί σε πλοίο για Ιταλία κάτω από φορτηγό. 

Τα δύο νέα αυτά «μεμονωμένα περιστατικά» στην ατε¬ 
λείωτη λίστα των καθημερινών κρατικών εγκλημάτων 
αποτέλεσαν την αιτία διοργάνωσης διαδηλώσεων από 
πλευράς αναρχικών-αντιεξουσιαστών τόσο στην Πά¬ 
τρα όσο και στο Αμύνταιο. 

Στην Πάτρα η διαδήλωση πραγματοποιήθηκε την Πέ¬ 
μπτη 22 Νοέμβρη καλεσμένη από τη συνέλευση αναρ- 
χικών-αντιεξουσιαστών Πάτρας (που συγκροτήθηκε 
γι’ αυτό το σκοπό από επιμέρους συλλογικότητες και 
άτομα της πόλης), είχε χαρακτήρα «μηδενικής ανοχής 


στους λιμενόμπατσους», αριθμούσε κοντά στα 200 
άτομα, ξεκίνησε από κεντρικό σημείο της πόλης (από 
το κατειλημμένο πανεπιστημιακό παράρτημα) και πο¬ 
ρεύτηκε προς το λιμάνι όπου βρίσκεται και το κτίριο 
των λιμενοφυλάκων. Εκεί οι διαδηλωτές φιλοδώρησαν 
με βροχή από πέτρες και χρώματα τους λιμενόμπα- 
τσους και τις αστυνομικές δυνάμεις της ΟΠΚΕ και των 
ΜΑΤ που προάσπιζαν το κτίριο, αναγκάζοντας τους 
σε άτακτη φυγή ενώ η πορεία συνεχίστηκε και ολοκλη¬ 
ρώθηκε με παλμό. 

Στο Αμύνταιο η συγκέντρωση-διαδήλωση πραγ¬ 
ματοποιήθηκε το πρωί του Σαββάτου 8 Δεκέμβρη 
ύστερα από πρωτοβουλία της συνέλευσης αναρχι- 
κών-αντιεξουσιαστών σε Κοζάνη-Πτολεμάίδα και 
πανελλαδικό κάλεσμα του συντονιστικού αναρχικών- 
αντιεξουσιαστών για την αλληλεγγύη σε μετανάστες 
και πρόσφυγες. Η παρέμβαση είχε χαρακτήρα κεντρι¬ 
κής δράσης κατά των δολοφονικών δραστηριοτήτων 


των σύγχρονων ταγμάτων ασφαλείας του κράτους 
στον τόπο ενός πρόσφατου εγκλήματος (και όχι ως 
σκοπό τη συλλογική καταδίκη της τοπικής κοινωνίας, 
η οποία έχει βέβαια ανθρώπους δικούς της στο σώμα 
συνοριοφυλάκων) και ξεκίνησε με συγκέντρωση, μι- 
κροφωνική και μοίρασμα κειμένων στην κεντρική πλα¬ 
τεία του Αμύνταιου. Ακολούθησε διαδήλωση 200 και 
πλέον ανθρώπων (προερχόμενων από αρκετές διαφο¬ 
ρετικές περιοχές του ελλαδικού χώρου) στους δρόμους 
της ακριτικής κωμόπολης, η οποία κατευθύνθηκε στο 
τοπικό τμήμα συνοριοφυλακής (συστεγάζεται με το 
τοπικό αστυνομικό τμήμα) όπου στάθηκε για αρκετά 
λεπτά φωνάζοντας επιθετικά συνθήματα κατά των 
συνοριοφυλάκων και των μπάτσων ενώ έγινε και συμ¬ 
βολική ρίψη κόκκινης μπογιάς. Η πορεία ολοκληρώθη¬ 
κε στην πλατεία εκκίνησης της. 

Αλληλεγγύη στους μετανάστες, τα σύνορα είναι ματω¬ 
μένες χαρακιές στο σώμα του πλανήτη. 

Το πυρφόρο μήνυμα 
σιο διπνεκέδ ίου χρόνου 


ΟΙ ΠΑΡΑΚΡΑΤΙΚΕΣ ΕΠΙΘΕΣΕΙΣ ΣΕ ΧΩΡΟΥΣ ...ΕΙΝΑΙ ΠΡΟΕΚΤΑΣΗ 

ΚΟΙΝΩΝΙΚΗΣ ΑΝΤΙΣΤΑΣΗΣ ΚΑΙ ΜΕΤΑΝΑΣΤΕΣ... ΤΗΣ ΚΡΑΤΙΚΗΣ ΚΑΤΑΣΤΟΛΗΣ 


Ένας και δυο; 

Μυριάδες 

προμηθείς οι διάπυροι. 
Αντιστρέψιμα και κλέφτικα 
φως 

της γνώσης και της πράξης 
σκορπίζοντας μοιράζουν. 
Υπόλοιποι πολίτες 
να περιεργαστούν το παίρνουν, 
θα πράξουν για να αλλάξουν 
εξαγγέλλουν. 

Σύνεδροι και ιθύνοντες 
με νεκρωτικές δυνάμεις, 
υπεύθυνους γυρεύουν. 

Ο κράτος και η βία 
λαβαίνουν το ζωτικό τους χρέος. 
Συνεργούς και υπεύθυνους 
γυρεύουν, 

στήνουν και ευτελίζουν. 

Σε ακινησίας καταδίκη 
έγκλειστους, 

τα εσώψυχα τους καταστέλλουν. 

Και τους υπόλοιπους πολίτες, 
που περιεργάστηκαν και εξάγγειλαν 
την γνώση και την πράξη, 
διασπάσανε. 

Ο φόβος και η λήθη 
τεχνηέντως, μυαλά ποτίσανε. 

Μα το μήνυμα εδώθη. 

Με όλα τα δεινά του 
μαζί και τα καλά. 

Η γνώση και η πράξη 
η επιλογή και η πάλη, 
να μάχονται να αντιπαλεύουν 
τον κράτο και την βία 
τον φόβο και την λήθη. 

Το μήνυμα ελήφθη. 


24/12/2007, εμπρηστική απόπειρα κατά του 
αναρχικού χώρου «Θερσίτης» στο Ίλιον, με ίδιο 
μηχανισμό όπως και στις 27/6/2007. 

25/12/2007, παραβίαση του χώρου και υλικές ζημιές 
στα κοινά γραφεία 4 πρωτοβάθμιων σωματείων 
στα Εξάρχεια. 

1/1/2008, ρίψη μολότοφ στη «Λέσχη Υπογείως στην 
Καλλιδρομίου 94» στα Εξάρχεια κατά τη διάρκεια 
πρωτοχρονιάτικου πάρτυ. 

2/1/2008, εμπρηστική επίθεση στο στέκι της 
πρωτοβουλίας κατοίκων στα νότια προάστια 
«ΠΡΩ.ΚΑΤ.». 

6/1/2008, παραβίαση και υλικές ζημιές στο «Αυτο- 
διαχειριζόμενο Στέκι Πανεπιστημίου Πειραιά». 
8/1/2008, παραβίαση του χώρου και υλικές ζημιές 
με λοστούς στον Εξωράίστικό Πολιτιστικό Σύλλογο 
«Ο ΙΛΙΣΟΣ» στου Ζωγράφου. 

9/1/2008, εμπρηστική απόπειρα με μολότοφ κατά 
του «Αυτοδιαχειριζόμενου Στεκιού Περιστεριού». 
27/1/2008, εμπρηστική επίθεση με γκαζάκια και 
κλοπή του Η/Υ στα γραφεία του ΚΙΝΗΜΑΤΟΣ 
ΣΤΗΝ ΠΟΛΗ στου ΖΩΓΡΑΦΟΥ. 

7/10/2007 - 30/11/2007 - 13/1/2008, επιθέσεις με 
πέτρες και λοστούς σε χαμόσπιτα πακιστανών 
εργατών σε Ρέντη και Αιγάλεω. 


τηςαστυνομοκρατίας,τωνκαμερώνπαρακολούθησης, 
της βιντεοσκόπησης διαδηλώσεων, των βασα¬ 
νιστηρίων, των απαγωγών, των στρατοπέδων 
συγκέντρωσης μεταναστών, της συκοφάντησης 
και του χτυπήματος κάθε εστίας ακηδεμόνευτης 
αντίστασης, των διώξεων και φυλακίσεων αγω- 
νιζόμενων ανθρώπων, της ανέγερσης κι άλλων 
φυλακών. 

01 ΦΑΣΙΣΤΙΚΕΣ ΟΜΑΔΕΣ ΚΡΟΥΣΗΣ... 

σε ρόλο ταγμάτων εθνοκάθαρσης από τους “προδότες 
αναρχο-κομμουνιστο-συμμορίτες” και τους “μιαρούς 
μετανάστες”, με πιθανή τη συμμετοχή μπάτσων στις 
γραμμές τους και αναπτερωμένη ψυχολογία από την 
ακροδεξιά εκπροσώπηση στο κοινοβούλιο 

...ΕΙΝΑΙ ΤΟ ΜΑΚΡΥ ΧΕΡΙ ΤΗΣ ΔΗΜΟΚΡΑΤΙΑΣ 

του σύγχρονου ολοκληρωτισμού, που οργανώνει 
εγχώριες και διεθνείς “αντι’τρομοκρατικές εκστρα¬ 
τείες, προωθεί και θεσμοθετεί κάθε ρατσιστική 
διάκριση, ερημώνει τις κοινωνίες διανοητικά και 
συναισθη ματικά. 


ΕΙΜΑΣΤΕ ΣΑΝ ΤΟΝ ΒΑΡΥ ΟΥΡΑΝΟ ΠΡΙΝ ΤΗΝ ΚΑΤΑΙΓΙΔΑ 


Σάββατο 23 Φλεβάρη, 11:00η.μ. 

Ηλεκτρικός Σταθμός θησείου 



στους εισβεβλημένους ρόλους τους, την ανελευθερία, 
την εκμετάλλευση του σώματος... 

ταινίες για γυναίκες απέναντι 

...στον εγκλωβισμό τους στα πρότυπα της 
ομοριριάς - της κομψότητας - της μητρότητας - 
- της καλής συζύγου - της κανονιστικής θηλυκότητας 


Έπειτα από 2 χρόνια έντυπης σιγής 
επανερχόμαστε με ένα νέο κύκλο έκδοσης του 
εντύπου δρόμου ΡΕΣΑΛΤΟ. Η ολοκλήρωση 
του πρώτου κύκλου έκδοσης (που αριθμεί 
10 τεύχη από τον Μάη του 2000 ως τον 
Φλεβάρη του 2006 και είχε ξεκινήσει από τους 
Αναρχικούς-Αντιεξουσιαστές Κερατσινίου 
και τον Αναρχικό Πυρήνα Νίκαιας) κρίθηκε 
απαραίτητη τόσο εξαετίας του ανοίγματος 
του αυτοοργανωμένου χώρου αλληλεγγύης 


και ρήξης ΡΕΣΑΛΤΟ και της πλαισίωσης 
του από περισσότερους ανθρώπους όσο 
και επειδή ο χαρακτήρας κι η έκταση των 
κειμένων καθώς και το μέγεθος του εντύπου 
δε μας ικανοποιούσαν πια για μοίρασμα στο 
δρόμο. 

Ο νέος αυτός κύκλος έκδοσης έχει αναληφθεί 
πλέον από τη ν πολιτική συνέλευση του στεκιού 
με μια περιοδικότητα 2-3 μηνών ανά τεύχος 
και τιράζ έκδοσης (τουλάχιστον για την 


αρχή) 3.000 αντίτυπα. Καταπιανόμαστε με 
ζητήματα τόσο τοπικού όσο και γενικότερου 
(κεντρικού) χαρακτήρα επιδιώκοντας την 
όξυνση μιας ανταγωνιστικής απέναντι στην 
κυριαρχία κοινωνικής συνείδησης. 

Η διακίνηση του εντύπου γίνεται με 
μοιράσματα χέρι-χέρι σε δρόμους, πλατείες, 
σχολεία, εργασιακούς χώρους και πολιτικές 
παρεμβάσεις, χωρίς κανενός είδους αντίτιμο, 
μια κι οι ιδέες, οι αξίες, οι πράξεις μας, η ζωή 


μας ολόκληρη, δεν είναι εμπόρευμα για να 
ανταλλάσσονται με χρήματα ή οτιδήποτε 
άλλο. Το κόστος της έκδοσης καλύπτεται 
αποκλειστικά από τη συνέλευση του στεκιού 
και είναι ρητή και αδιαπραγμάτευτη η άρνηση 
οικονομικής στήριξης του εγχειρήματος από 
κρατικά ή ευρωπαϊκά κονδύλια, κομματικά 
ταμεία ή τοπικές αρχές, δημοτικές παρατάξεις 
ή «μη» κυβερνητικές οργανώσεις, ιδιώτες 
«χορηγούς» ή διαφημιστές. 


Για ιο έντυπο που βαστά5 στα χέρια σου 



αι Λουίζ 


για ένα ταξίδι προς την ελευθερία 




3 βδομάδες. 


η ιστορία μιας έκτρωσης 


στον αυτοοργανωμένο χώρο 
αλληλεγόης και ρήξης 

ρεσάλτο 

Λεωφ. Δημοκρατίας 54 
είσοδος από Ερμου 9 

ομάδα προβολών 



ΔΙΑΔΗΛΩΣΗ 














